polyglot-tagger/wikipedia-language-snippets-filtered huggingface dataset:
ಭಾರತದಿಂದ ಮಲ್ಲಿಗೆ ಶ್ರೀಲಂಕಾ, ಸಿಂಗಪೂರ್, ಮಲೇಶಿಯಾ, ಅರಬ್ ದೇಶಗಳಿಗೆ ರಫ್ತಾಗುತ್ತದೆ. ಮಲ್ಲಿಗೆಯನ್ನು ಸುಗಂಧಿತ ತೈಲ ತಯಾರಿಸಲು ಮತ್ತು ಅತ್ತರ್ ತಯಾರಿಸಲು ಬಳಸಲಾಗುತ್ತದೆ. ಮಲ್ಲಿಗೆಯ ತೈಲವನ್ನು ಸಾಬೂನು ಮತ್ತು ಇತರ ಸೌಂದರ್ಯವರ್ಧಕ ಸಾಧನಗಳ ತಯಾರಿಕೆಯಲ್ಲಿ ಬಳಸಲಾಗುತ್ತದೆ. ಎಲ್ಲ ಸುಗಂಧದ್ರವ್ಯಗಳಲ್ಲಿಯೂ ಮಲ್ಲಿಗೆ ತೈಲವಿದ್ದೇ ಇರುತ್ತದೆ. ಮಲ್ಲಿಗೆಯ ಸುಗಂಧಕ್ಕೆ ಬದಲಿಯಾಗಿ ಯಾವುದೇ ರಾಸಾಯನಿಕಗಳನ್ನು ಬಳಸಲು ಬರುವುದಿಲ್ಲ. ಜಾಜಿಮಲ್ಲಿಗೆಯಲ್ಲಿ ಔಷಧೀಯ ಗುಣ ಅಧಿಕ. ಜಾಜಿಮಲ್ಲಿಗೆಯ ತವರೂರು ಭಾರತ . ಜಾಜಿಯ ಸುಗಂಧದೆಣ್ಣೆಗೆ ವಿಶ್ವದ ಮಾರುಕಟ್ಟೆಯಲ್ಲಿ ಅಧಿಕ ಬೇಡಿಕೆಯಿದೆ. ಎಣ್ಣೆಯಲ್ಲಿ ಔಷಧೀಯ ಗುಣವಿರುತ್ತದೆ. ಮಲ್ಲಿಗೆ ಮೊಗ್ಗುಗಳಲ್ಲಿ ಸುಗಂಧ ನೀಡುವ ಇಂಡೋಲ್ ಎಂಬ ರಾಸಾಯನಿಕ ಪದಾರ್ಥ ಇದೆ. ಪೂರ್ತಿ ಅರಳಿದ ಮತ್ತು ಆಗ ತಾನೆ ಬಿಡಿಸಿದ ಹೂಗಳನ್ನು ಎಣ್ಣೆ ತೆಗೆಯಲು ಬಳಸುತ್ತಾರೆ. ಜಾಜಿಯಿಂದ ತಯಾರಾಗುವುದು ಜಾಸ್ಮಿನ್ ತೈಲ. ಈ ಹೂಗಳನ್ನು ಗಿಡದಿಂದ ಬೇರ್ಪಡಿಸಿದ ಕೆಲ ಸಮಯದವರೆಗೂ ಅದರ ಸುವಾಸನೆ ವೃದ್ಧಿಯಾಗುತ್ತಿರುತ್ತದೆ. ಸುಗಂಧ ಸಂಚಿಗಳು, ಬಾಯದುರ್ಗಂಧ ನಾಶಕಗಳು, ಊದುಬತ್ತಿ ಇತ್ಯಾದಿ ಹತ್ತಾರು ತೆರನ ಸಾಮಗ್ರಿಗಳ ತಯಾರಿಕೆಯಲ್ಲೂ ಮಲ್ಲಿಗೆ ಎಣ್ಣೆಯ ಉಪಯೋಗ ಉಂಟು.
ಒಮ್ಮೆ ನಾಟಿ ಮಾಡಿದರೆ, ಕನಿಷ್ಠ 20 ವರ್ಷದವರೆಗೆ ಹೂವನ್ನು ಪಡೆಯಬಹುದು. ಮೊದಲು ಜಮೀನನ್ನು ಹದಗೊಳಿಸಿದ ಬಳಿಕ 8‌ 8 ಅಡಿ ಅಂತರದಲ್ಲಿ ಗಿಡ ನಾಟಿ ಮಾಡಬೇಕು. ನಂತರ 3-4 ದಿನಕ್ಕೊಮ್ಮೆ ನೀರು ಹಾಯಿಸಬೇಕು. ಇದು ಗಿಡ ನೆಟ್ಟ 2 ವರ್ಷದ ನಂತರ ಚೆನ್ನಾಗಿ ಹೂವು ಬಿಡಲು ಪ್ರಾರಂಭಿಸುತ್ತದೆ. ಇದಕ್ಕಿಂತ ಮೊದಲೇ ಹೂ ಬಿಡುತ್ತದೆ. ಆದರೆ, ಇಳುವರಿ ಪ್ರಮಾಣ ಕಡಿಮೆ ಇರುತ್ತದೆ. ಇನ್ನು ಹೂವು ಬಿಡಿಸಲು ಆಳುಗಳು ಹೆಚ್ಚು ಬೇಕಾಗುತ್ತವೆ. ನಿತ್ಯವೂ ಹೂ ಬಿಡಿಸಬೇಕು. ಒಂದು ದಿನ ಹೂ ಬಿಡಿಸದಿದ್ದರೆ ಅವು ಹಾನಿಯಾದಂತೆ ಸರಿ. ಮಲ್ಲಿಗೆ ಕೃಷಿ ಕೈಗೊಳ್ಳಲು ಮಳೆಗಾಲದ ಆರಂಭ ಅಂದರೆ ಜೂನ್ ಪ್ರಶಸ್ತ. ಮಳೆಗಾಲದಲ್ಲಿ ಇದರ ಇಳುವರಿ ಹೆಚ್ಚಾಗುತ್ತದೆ. ಚಳಿಗಾಲದಲ್ಲಿ ಹೂವು ಬಿಡುವುದಿಲ್ಲ. ಆ ಸಮಯದಲ್ಲಿ ಗಿಡವನ್ನು 2 ಅಡಿ ಬಿಟ್ಟು ಉಳಿದದ್ದನ್ನು ಕಟಾವು ಮಾಡಬೇಕು. ಚಳಿಗಾಲದ ನಂತರ ಚಿಗುರೊಡೆಯುತ್ತದೆ. ಬಳಿಕ ಹೂವು ಬಿಡಲು ಪ್ರಾರಂಭಿಸುತ್ತದೆ. ಈ ರೀತಿ ಪ್ರತಿ ಚಳಿಗಾಲದಲ್ಲೂ ಕಟಾವು ಮಾಡಬೇಕು.
ಮಲ್ಲಿಗೆಯ ವಿವಿಧ ಬಗೆಗಳು ಶುಷ್ಕತಾನಿರೋಧಿ ಗುಣವುಳ್ಳ ಗಟ್ಟಿಮುಟ್ಟಾದ ಗಿಡಗಳು. ಉಷ್ಣ ಹಾಗೂ ಸಮಶೀತೋಷ್ಣ ಪ್ರದೇಶಗಳೆರಡರ ಪರಿಸ್ಥಿತಿಗಳಿಗೆ ಒಗ್ಗಿಕೊಂಡು ಬೆಳೆಯಬಲ್ಲವು. ಕೆಲವು ಬಗೆಗಳನ್ನು ಯೂರೋಪಿನ ಕೆಲವು ಪ್ರದೇಶಗಳಲ್ಲಿ ಬೆಳೆಸಲಾಗಿದ್ದು ಇಂಥವು 100 ಸೆ. ನಷ್ಟು ಕಡಿಮೆ ಉಷ್ಣತೆಯನ್ನು ಕೂಡ ಸಹಿಸಬಲ್ಲವೆನ್ನಲಾಗಿದೆ. ಭಾರತದಲ್ಲಿ ಎಲ್ಲ ಕಡೆಯೂ ಮಲ್ಲಿಗೆಗಳ ಕೃಷಿಯಿದೆ. ಮೈದಾನ ಸೀಮೆ ಮಾತ್ರವಲ್ಲದೆ 3000 ಮೀ ವರೆಗಿನ ಬೆಟ್ಟ ಪ್ರದೇಶಗಳಲ್ಲೂ ಇವನ್ನು ಬೆಳೆಸಲಾಗುತ್ತಿದೆ. ಸಾಧಾರಣವಾಗಿ ಯಾವುದೇ ತೆರನ ಮಣ್ಣಿನಲ್ಲಿ ಬೆಳೆಸಬಹುದಾದರೂ ಗೋಡುಭೂಮಿ ಇಲ್ಲವೆ ನೀರಾವರಿ ಸೌಲಭ್ಯವಿರುವ ಒಣಮರಳು ಭೂಮಿಯಲ್ಲಿ ಇವುಗಳ ಬೆಳೆವಣಿಗೆ ಹೆಚ್ಚು ಸಮೃದ್ಧ. ಜೇಡಿಮಣ್ಣಿನ ಭೂಮಿಯಲ್ಲಿ ಕಾಂಡ ಎಲೆಗಳ ಬೆಳವಣಿಗೆ ಹುಲುಸಾಗಿರುವುದಾದರೂ ಹೂಗಳ ಇಳುವರಿ ಕಡಿಮೆ ಇರುತ್ತದೆ. ಅಂತೆಯೇ ಭೂಮಿ ಕಂಕರುಮಣ್ಣಿನಿಂದ ಕೂಡಿದ್ದರೆ ಗಿಡಗಳ ಬೆಳವಣಿಗೆ ಕುಂಠಿತವಾಗುತ್ತದೆ.
ದೊಡ್ಡ ಪ್ರಮಾಣದಲ್ಲಿ ಬೇಸಾಯ ಮಾಡಬೇಕೆಂದರೆ ಮಲ್ಲಿಗೆ ಪೊದೆಜಾತಿಯದಾದರೆ ಎಕರೆಗೆ 722 ಸಸಿಗಳೂ, ಹಂಬಿನ ಬಗೆಯದಾದರೆ 302 ಸಸಿಗಳೂ ಬೇಕಾಗುವುವು. ಚಳಿಗಾಲದಲ್ಲಿ ಗಿಡದ ಪಾತಿಯನ್ನು ಅಗೆದು ಬೇರುಗಳನ್ನು ಕೆಲವು ದಿನ ಬಿಸಿಲಿಗೆ ಒಡ್ಡುವಂತೆ ಮಾಡಿದರೆ ಹೂ ಕಚ್ಚುವುದಕ್ಕೆ ಅನುಕೂಲವಾಗುತ್ತದೆ. ಅನಂತರ ಗಿಡ ಒಂದಕ್ಕೆ 8-10 ಕೆಜಿ ಕಾಂಪೋಸ್ಟ್ ಇಲ್ಲವೆ ಕೊಳೆತ ಎಲೆ ಗೊಬ್ಬರ ಸಗಣಿಗೊಬ್ಬರ ಹಾಕಿ ಹದವರಿತು ನೀರು ಹಾಯಿಸಲಾಗುತ್ತದೆ. ಮುಂಗಾರಿಗೆ ಮೊದಲು ಗಿಡಗಳಿಗೆ ನೀರು ನಿಲ್ಲಿಸಿ, ಎಲೆಗಳನ್ನೆಲ್ಲ ಕೈಯಿಂದ ಕಿತ್ತು ಹಾಕುವುದುಂಟು. ಹೆಚ್ಚಿನ ಸಂಖ್ಯೆಯಲ್ಲಿ ಮೊಗ್ಗು ಕಚ್ಚಲು ಇದು ಸಹಾಯಕ. ಮಲ್ಲಿಗೆಗೆ ಭಾರತದಲ್ಲಿ ರಸಗೊಬ್ಬರ ಊಡುವ ಪದ್ಧತಿ ಹೆಚ್ಚಾಗಿಲ್ಲ. ಆದರೆ ಫ್ರಾನ್ಸ್ ಮುಂತಾದ ಅನ್ಯದೇಶಗಳಲ್ಲಿ ಅಮೋನಿಯಮ್ ಸಲ್ಫೇಟನ್ನು ಲಘುಮೊತ್ತದಲ್ಲಿ ಹಾಕುವುದಿದೆ.
ಪೊದೆ ಜಾತಿಯ ಮಲ್ಲಿಗೆಗಳು ವರ್ಷಕ್ಕೆ ಒಂದು ಸಲ ಬೇಸಗೆಯ ಆರಂಭದಿಂದ ಮೊದಲುಗೊಂಡು ಮಳೆಗಾಲ ಮುಗಿಯುವತನಕ ಚೆನ್ನಾಗಿ ಹೂಕೊಡುವುವು. ಸಾಮಾನ್ಯವಾಗಿ ಒಂದು ಗಿಡ ಸುಮಾರು 15-20 ದಿನಗಳ ಕಾಲ ಹೂ ಕೊಡುತ್ತದೆ. ಇಳುವರಿ ಹೆಕ್ಟೇರಿಗೆ ಸು. 2000-2500 ಕೆಜಿ. ಕಡ್ಡಿ ನೆಟ್ಟ ಆರಂಭದ ವರ್ಷಗಳಲ್ಲಿ ಇಳುವರಿ ಕಡಿಮೆಯಿದ್ದು ವರ್ಷ ಕಳೆದಂತೆ ಹೆಚ್ಚುತ್ತ ಹೋಗಿ 4-5 ವರ್ಷಗಳ ತರುವಾಯ ಗರಿಷ್ಟ ಮೊತ್ತದಲ್ಲಿ ಹೂಬಿಡುವುವು. ಬಳ್ಳಿ ಜಾತಿಯ ಮಲ್ಲಿಗೆಗಳು ವರ್ಷವಿಡೀ ಇಲ್ಲವೆ ವರ್ಷದ ಹೆಚ್ಚು ಅವಧಿ ಹೂ ಬಿಡುವುವು. ಒಳ್ಳೆಯ ಭೂಮಿ, ಉತ್ತಮ ಆರೈಕೆ ಇದ್ದಲ್ಲಿ 8-10 ವರ್ಷಕಾಲ ಒಳ್ಳೆಯ ಫಸಲು ಪಡೆಯಬಹುದು. ಭಾರತಕ್ಕೆ ಹೋಲಿಸಿದರೆ ಪಾಶ್ಚಿಮಾತ್ಯ ಇಳುವರಿಯ ಮೊತ್ತ ಅಧಿಕ.
ಎಲೆಗಳು ನಿತ್ಯಹರಿದ್ವರ್ಣ ಅಥವಾ ಪರ್ಣಪಾತಿಯಾಗಿರಬಹುದು. ಎಲೆಗಳು ಅಭಿಮುಖ ರೀತಿಯಲ್ಲಿ ಜೋಡಣೆಗೊಂಡಿರುವುವು; ಇವು ಸರಳ ಇಲ್ಲವೆ ಏಕಪಿಚ್ಛಕ ರೀತಿಯ ಸಂಯುಕ್ತ ಬಗೆಯವಾಗಿರಬಹುದು. ಹೂಗಳು ಮೂರರ ಅಥವಾ ಹೆಚ್ಚು ಸಂಖ್ಯೆಯ ಮಂಜರಿಗಳಲ್ಲಿ ಅರಳುವುವು. ಹೂಗಳ ಬಣ್ಣ ಸಾಮಾನ್ಯವಾಗಿ ಬಿಳಿ. ಕೆಲವು ಪ್ರಭೇದಗಳಲ್ಲಿ ಹಳದಿ ಬಣ್ಣದ ಹೂಗಳಿರುವುದುಂಟು . ಪ್ರತಿ ಹೂವಿನಲ್ಲಿ 4-9 ನಿದಳಗಳೂ 5-15 ದಳಗಳೂ ಇವೆ. ದಳಗಳ ಬುಡಭಾಗ ಕೊಳವೆಯಂತಿದೆ. ಇದರ ಕಂಠಭಾಗದಲ್ಲಿ ಎರಡು ಪುಂಕೇಸರಗಳಿರುವುವು. ಜಾಯಾಂಗ ಒಂದು ಇಲ್ಲವೆ ಎರಡು ಸ್ತ್ರೀಕೇಸರಗಳಿಂದ ರಚಿತವಾಗಿದೆ.
ಲೀನಕಾರಿಗಳ ಸಹಾಯದಿಂದ ಪಡೆಯಲಾಗುವ ಮಲ್ಲಿಗೆ ಸಾರ ಮೇಣದಂಥ ವಸ್ತುವಾಗಿದ್ದು ಇದಕ್ಕೆ ಕಾಂಕ್ರೀಟ್ ಎಂಬ ಹೆಸರಿದೆ. ಇದು ಕೆಂಗಂದು ಬಣ್ಣದ ವಸ್ತು. ಇದನ್ನು ಸಂಸ್ಕರಿಸಿ ಪಡೆಯುವ ದ್ರವವಸ್ತುವೇ ಆಬ್ಸೊಲ್ಯೂರ್ಟ. ಇದು ಸ್ವಚ್ಛ ಹಾಗೂ ಹಳದಿ-ಕಂದು ಬಣ್ಣದ ಸ್ನಿಗ್ಧದ್ರವ. ದಿನಕಳೆದಂತೆ ಗಾಢಕೆಂಪು ಬಣ್ಣಕ್ಕೆ ತಿರುಗುತ್ತದೆ. ಅವಶೋಷಕಗಳ ಬಳಕೆಯಿಂದ ಪಡೆಯಲಾಗುವ ಅಬ್ಸೊಲ್ಯೂರ್ಟ ಕೆಂಪು-ಕಂದು ಬಣ್ಣಗಳ ಸ್ನಿಗ್ಧ ತೈಲ. ಮಲ್ಲಿಗೆ ತೈಲದ ಪ್ರಧಾನ ಘಟಕ ಬೆಂಜೈಲ್ ಅಸಿಟೇಟ್ ಜೊತೆಗೆ ಲಿನಲೇಟ್ ಅಸಿಟೇಟ್, ಬೆಂಜೈಲ್ ಬೆಂಜೊಯೇಟ್, ಬೆಂಜೈಲ್ ಆಲ್ಕೊಹಾಲ್, ಜಿರಾನಿಯಾಲ್, ಯೂಜಿನಾಲ್, ಕ್ರಿಯೊಸೋಲ್, ಜಾಸ್ಮೋನ್ ಮುಂತಾದ ಅನೇಕ ರಾಸಾಯನಿಕಗಳಿವೆ.
ಭಾರತದಲ್ಲಿ ಮಲ್ಲಿಗೆಯನ್ನು ಗಿಡದಿಂದ ಬಿಡಿಸುವುದು ಸಾಮಾನ್ಯವಾಗಿ ಅಪರಾಹ್ನ. ಚೆನ್ನಾಗಿ ಬಲಿತ ಮೊಗ್ಗುಗಳು ಹೂವಾಗಿ ಅರಳುವ ಮುಂಚೆಯೇ ಕೈಯಿಂದ ಬಿಡಿಸಿ ತಂಪು ಸ್ಥಳಗಳಲ್ಲಿ ಸಂಗ್ರಹಿಸಿಡಲಾಗುತ್ತದೆ. ಇಲ್ಲವೆ ಮೊಗ್ಗಾಗಿರುವಾಗಲೇ ಮಾರುಕಟ್ಟೆಗೆ ತರುವುದುಂಟು. ಮಾರನೆಯ ಬೆಳಗಿನ ವೇಳೆಗೆ ಹೂಗಳು ಅರಳಿ ಸುವಾಸನೆ ಬೀರಲಾರಂಭಿಸುವುವು. ಮಲ್ಲಿಗೆ ತೈಲವನ್ನು ಪಡೆಯುವ ಉದ್ದೇಶವಿದ್ದರೆ ಹೂಗಳನ್ನು ಬೆಳಗಿನ ಜಾವ ಸೂರ್ಯೋದಯಕ್ಕೆ ಮುನ್ನ ಬಿಡಿಸುವುದು ವಾಡಿಕೆ. ಪಾಶ್ಚಿಮಾತ್ಯ ದೇಶದಲ್ಲಿ ಹೂ ಮೊಗ್ಗುಗಳನ್ನು ಯಂತ್ರಗಳ ಸಹಾಯದಿಂದ ಬಿಡಿಸುವರು.
ಇವುಗಳ ಪೈಕಿ ಹೆಚ್ಚಿನವು ಸುಗಂಧಪೂರಿತ ಹೂಗಳ ಸಲುವಾಗಿ ಆಯ್ದು ಬೆಳೆಸಿದಂಥವು. ಇವುಗಳ ಗುಣ ಲಕ್ಷಣಗಳಲ್ಲಿ ಹಲವು ವೇಳೆ ಪ್ರಮುಖ ವ್ಯತ್ಯಾಸಗಳೇನೂ ಕಂಡುಬರದಿರುವುದರಿಂದ ಪ್ರಭೇದಗಳ ಸಂಖ್ಯೆ ಇಷ್ಟೇ ಎಂದು ನಿರ್ದಿಷ್ಟವಾಗಿ ಹೇಳುವಂತಿಲ್ಲ. ಅನೇಕವು ಪ್ರತ್ಯೇಕ ಪ್ರಭೇದಗಳಾಗಿರದೆ ಹೂವಿನ ಗಾತ್ರ, ಸುವಾಸನೆ ಇತ್ಯಾದಿ ಗುಣಗಳಲ್ಲಿ ಕಂಡುಬರುವ ಸೂಕ್ಷ್ಮ ವ್ಯತ್ಯಾಸಗಳ ಆಧಾರದ ಮೇಲೆ ಹೆಸರಿಸಲಾಗಿರುವ ಸುಪರಿಚಿತ ಪ್ರಭೇದಗಳ ವಿಭಿನ್ನ ರೂಪಗಳಾಗಿರುವುದುಂಟು.
ಅತ್ತರುಗಳ ತಯಾರಿಕೆ ಕೊಂಚ ಭಿನ್ನ ರೀತಿಯದು. ಮಲ್ಲಿಗೆ ಹೂಗಳನ್ನು ಮಣ್ಣಿನ ಪಾತ್ರೆಗಳಲ್ಲಿರಿಸಿ ಕಾಯಿಸಿ ಬಟ್ಟಿಯಿಳಿಸಲಾಗುತ್ತದೆ. ಆಗ ಹೊರಸೂಸುವ ಸುಗಂಧಪೂರಿತ ಹಬೆಯನ್ನು ಗಂಧದ ಎಣ್ಣೆಯಲ್ಲಿ ಅವಶೋಷಿಸಿ ತೆಗೆದು 3-4 ವರ್ಷಕಾಲ ಸಂಗ್ರಹಿಸಿಡಲಾಗುತ್ತದೆ. ಸಂಗ್ರಹಣ ಕಾಲದಲ್ಲಿ ವರ್ಷಂಪ್ರತಿ ಇದಕ್ಕೆ ತಾಜಾ ಮಲ್ಲಿಗೆ ಸಾರವನ್ನು ಸೇರಿಸಲಾಗುತ್ತದೆ. ಇದರಿಂದ ಲಭಿಸುವ ಸುಗಂಧವೇ ಶ್ರೇಷ್ಠ ದರ್ಜೆಯ ಅತ್ತರು.
ಮಲ್ಲಿಗೆ ತೈಲದ ಮೊತ್ತ ಹಾಗೂ ಗುಣಮಟ್ಟದಲ್ಲಿ ವ್ಯತ್ಯಾಸಗಳುಂಟು. ಇದಕ್ಕೆ ಅನೇಕ ಕಾರಣಗಳಿವೆ. ಸಾಮಾನ್ಯವಾಗಿ ಉನ್ನತ ಪ್ರದೇಶಗಳಲ್ಲಿ ಬೆಳೆಯುವ ಮಲ್ಲಿಗೆ ಉಚ್ಚದರ್ಜೆಯ ಎಣ್ಣೆಯನ್ನು ಕೊಡುತ್ತದೆ. ಅಂತೆಯೇ ಮುಂಜಾನೆಯ ನಸುಕಿನಲ್ಲಿ ಸಂಗ್ರಹಿಸಲಾಗುವ ಮಲ್ಲಿಗೆ ಮಧ್ಯಾಹ್ನ ಸಂಗ್ರಹಿಸಲಾಗುವುದಕ್ಕಿಂತಲೂ ಬಿಸಿಲಿರುವ ವೇಳೆ ಸಂಗ್ರಹ ಮಾಡಿದುದು ಮೋಡ ಮುಸುಕಿದಾಗ ಮಾಡಿದ್ದಕ್ಕಿಂತಲೂ ಉತ್ತಮವೆನ್ನಲಾಗಿದೆ.
ಬಹುಪಾಲು ಪ್ರಭೇದಗಳು ಕಾಣದೊರೆಯುವುದು ಪ್ರಮುಖವಾಗಿ ಹಿಮಾಲಯ, ಚೀನ ಮತ್ತು ಮಲೇಷ್ಯಗಳನ್ನು ಒಳಗೊಂಡಿರುವ ಮಧ್ಯ ಏಷ್ಯ ಪ್ರದೇಶ. ಹೀಗಾಗಿ ಈ ಪ್ರದೇಶವೇ ಮಲ್ಲಿಗೆಯ ಉಗಮಸ್ಥಾನವಾಗಿರಬೇಕೆಂದು ನಂಬಲಾಗಿದೆ. ಪ್ರಪಂಚಾದ್ಯಂತ ಮಲ್ಲಿಗೆಯ ಸುಮಾರು 200 ಪ್ರಭೇದಗಳಿವೆ. ಭಾರತದಲ್ಲಿ ಸುಮಾರು 40 ಪ್ರಭೇದಗಳಿವೆ ಎನ್ನಲಾಗಿದೆ.
ಮಲ್ಲಿಗೆಯು ಗತಪ್ರಪಂಚದ ಉಷ್ಣವಲಯ ಮತ್ತು ಸುಖೋಷ್ಣ ಪ್ರದೇಶಗಳಿಗೆ ಸ್ಥಳೀಯವಾದ ಸುಮಾರು ೨೦೦ ಜಾತಿಗಳಿರುವ ಆಲಿವ್ ಕುಟುಂಬವಾದ ಓಲಿಯಾಸೀದಲ್ಲಿನ ಪೊದೆ ಮತ್ತು ಬಳ್ಳಿಗಳ ಒಂದು ಪ್ರಜಾತಿ. ಬಹುತೇಕ ಜಾತಿಗಳು ಇತರ ಸಸ್ಯಗಳು ಹಾಗೂ ಗೇಟುಗಳು ಅಥವಾ ಬೇಲಿಗಳಂತಹ ರಚನೆಗಳ ಮೇಲೆ ಬಳ್ಳಿಗಳಾಗಿ ಬೆಳೆಯುತ್ತವೆ.
ಜನವರಿ-ಫೆಬ್ರುವರಿಯಲ್ಲೊಮ್ಮೆ ಜುಲೈಯಲ್ಲೊಮ್ಮೆ ಹೀಗೆ ವರ್ಷದಲ್ಲಿ ಎರಡು ಬಾರಿ ಗಿಡಗಳನ್ನು ಕತ್ತರಿಯಿಂದ ಸವರಲಾಗುತ್ತದೆ . ಹೀಗೆ ಮಾಡುವುದು ಗಿಡವನ್ನು ಅಪೇಕ್ಷಿತ ಎತ್ತರಕ್ಕೆ ಇರಿಸುವುದಕ್ಕೂ ಯಥೇಚ್ಛವಾಗಿ ಮೊಗ್ಗು ಕಚ್ಚುವಂತೆ ಮಾಡುವುದಕ್ಕೂ ಅನುಕೂಲವಾಗುತ್ತದೆ.
ಭಾರತದಲ್ಲಿ ಇದು ಬಲು ಪ್ರಾಚೀನ ಕಾಲದಿಂದ ಕೃಷಿಯಲ್ಲಿರುವ ಸಸ್ಯ. ಇದರ ವಿವಿಧ ಬಗೆಗಳನ್ನು ನಿರ್ದೇಶಿಸುವ ಸುಮಾರು 140 ಸಂಸ್ಕೃತ ಹೆಸರುಗಳಿರುವುದೂ ಅಮರಕೋಶದಲ್ಲಿ 6 ಬಗೆಯ ಮಲ್ಲಿಗೆಗಳ 16 ಹೆಸರುಗಳ ಉಲ್ಲೇಖವಿರುವುದೂ ಈ ಅಭಿಪ್ರಾಯಕ್ಕೆ ಪುಷ್ಟಿ ಕೊಡುತ್ತವೆ.
ಮಲ್ಲಿಗೆಯ ತಾಜಾಹೂವಿಗೆ ಅಧಿಕ ಬೇಡಿಕೆ ಇರುವುದರಿಂದ ಇದನ್ನು ಸಾಮಾನ್ಯವಾಗಿ ಊರು, ನಗರಗಳ ಹೊರವಲಯಗಳಲ್ಲಿ ಸಣ್ಣ ಹಿಡುವಳಿ ಜಮೀನುಗಳಲ್ಲಿ ಬೆಳೆಯುವುದು ರೂಢಿ. ಮನೆಗಳ ಕೈತೋಟಗಳಲ್ಲೂ ಉದ್ಯಾನಗಳಲ್ಲೂ ಅಲಂಕಾರಕ್ಕಾಗಿ ಬೆಳೆಸುವುದಿದೆ.
ಮಲ್ಲಿಗೆಯಲ್ಲಿ ಹಲವು ವಿಧಗಳಿವೆ. ಕಾಡುಮಲ್ಲಿಗೆ, ಸೂಜಿಮಲ್ಲಿಗೆ, ಜಾಜಿಮಲ್ಲಿಗೆ, ದುಂಡುಮಲ್ಲಿಗೆ, ಮೈಸೂರು ಮಲ್ಲಿಗೆ, ಮಂಗಳೂರು ಮಲ್ಲಿಗೆ, ಮುತ್ತುಮಲ್ಲಿಗೆ,
ಹೂಗಳನ್ನು ಮಾಲೆಗಳಲ್ಲಿ, ಹಾರಗಳಲ್ಲೂ, ಹೂಗುಚ್ಛ, ದಂಡೆ ಮುಂತಾಗಿ ಅಲಂಕಾರ ವಸ್ತುಗಳ ತಯಾರಿಕೆಗೂ ದೇವರ ಪೂಜೆಗೂ ಬಳಸುತ್ತಾರೆ.
ಬೀಜಗಳ ಮೂಲಕ ವೃದ್ಧಿಸುವುದು ಇನ್ನೂ ಶ್ರಮದಾಯಕವಾದ್ದರಿಂದ ಈ ವಿಧಾನ ಇನ್ನೂ ವಿರಳ.
’ಕುಂಕುಮ್’ ಎಂಬ ಹಿಂದಿ ಧಾರವಾಹಿಯಲ್ಲಿ ಅಭಿನಯಿಸಿ ಹಿಂದಿ ಪ್ರೇಕ್ಷಕರನ್ನು ರಂಜಿಸಿದ 'ಜೂಹಿ ಪರ್ಮಾರ್' ರವರು, ಕಲರ್ಸ್ ಚಾನೆಲ್ ನ ರಿಯಾಲಿಟಿ ಶೋ ನಲ್ಲಿ ಬಿಗ್ ಬಾಸ್ ಐದನೆಯ ಅವತರಣಿಕೆ ಯಲ್ಲಿ ಫೈನಲ್ ನಲ್ಲಿ ಗೆದ್ದು ಒಂದು ಕೋಟಿ ಬಹುಮಾನವನ್ನು ಗಳಿಸಿದಳು. 'ಬಿಗ್ ಬಾಸ್ ರಿಯಾಲಿಟಿ ಶೋ' ವಿವಾದಗಳ ಆಗರವಾಯಿತು.ಒಟ್ಟು ೧೩ ಜನ ಅಭ್ಯರ್ಥಿಗಳಲ್ಲಿ ಅಂತಿಮ ದಲ್ಲಿ ಅವರ ಜೊತೆ ಇದ್ದವರು, ಆಕಾಶ್ ದೀಪ್ ಸೈಗಾಲ್, ಅಮರ್ ಉಪಾಧ್ಯಾಯ್, ಸಿದ್ಧಾರ್ಥ್ ಭಾರದ್ವಾಜ್, ಮೆಹೆಕ್ ಚಾಹಲ್, ೩೧ ರ ಹರೆಯದ ಗಳಿಸಿದ ಎರಡನೆಯ ಮಹಿಳೆ. ಕಿರುತೆರೆ ನಟಿ,ನಿರೂಪಕಿ, ಗಾಯಕಿ, ನೃತ್ಯಗಾತಿ, ಬಹುಮುಖ ಪ್ರತಿಭೆ,
ಉಜ್ಜಯನಿ ಯಲ್ಲಿ ಜನನ, ಬೆಳೆದದ್ದು ರಾಜಾಸ್ತಾನದ ಜೈಪುರದಲ್ಲಿ. ತಮ್ಮ ಚಿಕ್ಕಪ್ಪನವರು ನಾಟಕಗಳಲ್ಲಿ ಅಭಿನಯಿಸುತ್ತಿದ್ದನ್ನು ಗಮನಿಸಿ, ನಟನೆ, 'ಫ್ಯಾಶನ್ ಶೋ'ಗಳಲ್ಲಿ ಭಾಗವಹಿಸುತ್ತಾಬಂದರು. ತಮ್ಮ ೧೯ ರ ಹರೆಯದಲ್ಲೇ ಮಿಸ್ ರಾಜಾಸ್ತಾನಿ ಬಿರುದು ಅವರಿಗೆ ಲಭ್ಯವಾಯಿತು. ಟೆಲಿವಿಶನ್ ಧಾರಾವಾಹಿಗಳಲ್ಲಿ ಅವಕಾಶಗಳು
'ಕುಂಕುಮ್ ಧಾರಾವಾಹಿ' ಅವರಿಗೆ ಅಪಾರ ಯಶಸ್ಸನ್ನು ತಂದುಕೊಟ್ಟಿತು. ಧಾರಾವಾಹಿಯಲ್ಲಿ ಎಲ್ಲರೊಂದಿಗೆ ಹೊಂದಿಕೊಂಡು ಜೀವನವನ್ನು ನಿರ್ವಹಿಸುವ ಪಾತ್ರ ಸೊಸೆಯ ಪಾತ್ರ. ಪ್ರಶಸ್ತಿಗಳನ್ನೂ ಗೆದ್ದಿದ್ದಾರೆ.
'ಜೂಹಿ ಪರ್ಮಾರ್,' ರವರು ಅಭಿನಯಿಸಿದ ಪಾಕೀಸ್ತಾನಿ ಧಾರಾವಾಹಿಗಳು. ಪತಿ ಪತ್ನಿ ಔರ್ ಓ, ಮಾ ಎಕ್ಸ್ ಚೇಂಜ್ ರಿಯಾಲಿಟಿ ಶೊಗಳಲ್ಲಿ ಮಿಂಚಿದ್ದಾಳೆ. ಲವಲವಿಕೆ ಯ ನಟನೆ. ಕೆಲವು ವೇಳೆ ಆಕಾರದಲ್ಲಿ ಕೆಲವು ಅವಕಾಶಗಳು ಕೈತಪ್ಪಿಹೋದವು.
ಮಾರ್ಕ್‌ ಲಾಂಕಾಸ್ಟರ್‌, ಮೈಕೇಲ್ ಮಾರ್ಟಿನ್‌ , ಮತ್ತು ಇನ್ನಿತರ ಸಂಸದರು ತೆರಿಗೆದಾರರ ಅನುದಾನ ಪಡೆದ ಬ್ರಿಟಿಶ್‌ ಕೌನ್ಸಿಲ್‌ ಪ್ರವಾಸಗಳಿಗಾಗಿ ವ್ಯಯಿಸಿದ ಖರ್ಚುಗಳ ಗಲಭೆಯಲ್ಲಿ ಭಾಗಿಯಾಗಿದ್ದರು. 2008ರಲ್ಲಿ ಮಾರ್ಕ್‌ ಲಾಂಕಾಸ್ಟರ್‌ ಬ್ಯಾಂಕಾಕ್‌ಗೆ ಬ್ರಿಟಿಶ್‌ ಕೌನ್ಸಿಲ್‌ನೊಂದಿಗೆ ಎರಡು ದಿನಗಳ ವಿಚಾರಸಂಕಿರಣಕ್ಕಾಗಿ 5,018 ಪೌಂಡ್‌ ವೆಚ್ಚದಲ್ಲಿ ಬ್ಯುಸಿನೆಸ್‌ ದರ್ಜೆಯಲ್ಲಿ ವಿಮಾನಯಾನ ಮಾಡಿದ್ದರು. ಲೇಬರ್‌ ಪಕ್ಷದ ಸಂಸದ ಸ್ಯಾಲ್ಲಿ ಕೀಬಲ್‌ ಎಕಾನಮಿ ದರ್ಜೆಯಲ್ಲಿ ವಿಮಾನದಲ್ಲಿ ಪ್ರಯಾಣಿಸಿ, ನಂತರ ಬ್ಯುಸಿನೆಸ್‌ ದರ್ಜೆಯಲ್ಲಿ ಮರಳಿ, ಒಟ್ಟು 2,452 ಪೌಂಡ್ ಖರ್ಚು ಮಾಡಿದ್ದರು. ಸಂಸದರು ಸಾಮಾನ್ಯವಾಗಿ ಹೊರಗಿನ ಸಂಸ್ಥೆಗಳಿಂದ ಪಡೆಯುವ ಸೌಲಭ್ಯಗಳನ್ನು ಘೋಷಿಸಲೇಬೇಕು. ಜೊತೆಗೆ ಉಡುಗೊರೆಗಳಿಗೆ ಅಗತ್ಯಕ್ರಮಗಳಿಂದ ವಿನಾಯಿತಿ ಪಡೆಯುವ ಅಂಗಸಂಸ್ಥೆಗಳ ಪಟ್ಟಿಯಲ್ಲಿ ಬ್ರಿಟಿಶ್‌ ಕೌನ್ಸಿಲ್‌ ಇಲ್ಲ. ಈ ಪ್ರವಾಸಗಳ ಕುರಿತು ಮಾಹಿತಿ ಬಿಡುಗಡೆ ಮಾಡುವುದನ್ನು ತಡೆಯುವ ವಿಶೇಷ ಪ್ರಮಾಣಪತ್ರಕ್ಕೆ "ಪಾರ್ಲಿಮೆಂಟರಿ ಸೌಲಭ್ಯ" ಎಂದು ಉಲ್ಲೇಖಿಸಿ, ಶ್ರೀ. ಮಾರ್ಟಿನ್‌ ಅವರು ಸಹಿ ಹಾಕಿದರು. ಇದನ್ನು ಎಲ್ಲ ಪಕ್ಷಗಳ ಸಂಸದರು ಮತ್ತು ನಾಗರಿಕ ಸ್ವಾತಂತ್ರ್ಯ ವಕೀಲರುಗಳು ನಿಂದಿಸಿದರು.
ಇತ್ತೀಚಿನ ವರ್ಷಗಳಲ್ಲಿ ರಷ್ಯಾದಲ್ಲಿ ಕಾರ್ಯನಿರ್ವಹಣೆ ಮಾಡಲು ಕೌನ್ಸಿಲ್‌ ಕಷ್ಟಗಳನ್ನು ಎದುರಿಸಿದೆ, ಕೆಲವೊಮ್ಮೆ ಬ್ರಿಟನ್‌-ರಷ್ಯಾ ಸಂಬಂಧವು ಉದ್ವಿಗ್ನತೆಯಿಂದ ಕೂಡಿರುವುದು ಇದಕ್ಕೆ ಕಾರಣವಾಗಿದೆ. ಇದು ಶಿಕ್ಷಣ, ವಿಜ್ಞಾನ ಮತ್ತು ಸಂಸ್ಕೃತಿ ಕ್ಷೇತ್ರಗಳಲ್ಲಿ ಸಹಕಾರದ ಕುರಿತ 1994ರ ಅಂತರಸರ್ಕಾರಿ ಒಪ್ಪಂದದ ಅಡಿಯಲ್ಲಿ ಕಾರ್ಯನಿರ್ವಹಿಸುತ್ತದೆ. ರಷ್ಯಾದಲ್ಲಿ ಬ್ರಿಟಿಶ್‌ ಕೌನ್ಸಿಲ್‌ನ ಸ್ಥಾನಮಾನವನ್ನು ವಿಧ್ಯುಕ್ತಗೊಳಿಸಲು ಒಂದು ಹೊಸ ಸಾಂಸ್ಕೃತಿಕ ಕೇಂದ್ರಗಳ ಒಪ್ಪಂದ ಕ್ಕಾಗಿ ಕೆಲವು ವರ್ಷಗಳಿಂದ ಬ್ರಿಟಿಶ್ ಸರ್ಕಾರವು ಪ್ರಯತ್ನಿಸುತ್ತಲೇ ಇದೆ ಬ್ರಿಟಿಶ್‌ ಕೌನ್ಸಿಲ್‌ ಈಗ ರಷ್ಯಾದಲ್ಲಿ ತೆರಿಗೆಗಾಗಿ ನೋಂದಾಯಿತವಾಗಿದೆ ಮತ್ತು ತನ್ನ "ಶುಲ್ಕ ಗಳಿಸುವ ಕೆಲಸ"ಕ್ಕೆ ತೆರಿಗೆಯನ್ನು ನೀಡುತ್ತದೆ. ವಾಣಿಜ್ಯಕ ಭಾಷೆ ಬೋಧನಾ ಕೋರ್ಸ್‌ಗಳು ಮತ್ತು ರಾಜಕೀಯವಾಗಿವೆ ಎಂದು ಗ್ರಹಿಸಲಾದ ರಷ್ಯಾದ ಎನ್‌ಜಿಒಗಳಿಗೆ ಬ್ರಿಟಿಶ್‌ ಕೌನ್ಸಿಲ್‌ನ ಬೆಂಬಲದ ಮೇಲೆ ಸ್ಥಳೀಯ ತೆರಿಗೆಯನ್ನು ಪಾವತಿಸುವುದರಿಂದ ಈ ಹಿಂದೆ ವಿನಾಯಿತಿ ನೀಡಲಾಗಿದೆ ಎಂದು ರಷ್ಯಾ ಸರ್ಕಾರವು ಪ್ರತಿಪಾದಿಸುತ್ತಿದೆ.
ಅಂತಾರಾಷ್ಟ್ರೀಯ ಕಾರ್ಯಕ್ರಮಗಳ ಹಾಗೆ, ಬ್ರಿಟನ್‌ ಪ್ರಶಸ್ತಿಗಳು ಬ್ರಿಟನ್‌ ಸೃಜನಶೀಲ ವಾಣಿಜ್ಯೋದ್ಯಮಿಗಳ ಅಸಾಧಾರಣ ಸಾಧನೆಯನ್ನು ಗೌರವಿಸುತ್ತವೆ ಮತ್ತು ಉದಯಿಸುತ್ತಿರುವ ಆರ್ಥಿಕಶಕ್ತಿ ದೇಶಗಳ ಸಾಮರ್ಥ್ಯವನ್ನು ಹೆಚ್ಚು ಅರ್ಥಮಾಡಿಕೊಳ್ಳಲು ಸ್ಫೂರ್ತಿ ನೀಡುತ್ತದೆ. ಈ ಕಾರ್ಯಕ್ರಮವು 2007ರಲ್ಲಿ ಬ್ರಿಟನ್‌ ಯುವ ಪ್ರಕಾಶಕ ಉದ್ಯಮಿ ಪ್ರಶಸ್ತಿ ನೀಡುವುದರ ಮೂಲಕ ಆರಂಭವಾಯಿತು. 2008ರಲ್ಲಿ, ಬ್ರಿಟಿಶ್‌ ಕೌನ್ಸಿಲ್‌ ಈ ಕಾರ್ಯಕ್ರಮವನ್ನು ಎನ್‌ಇಎಸ್‌ಟಿಎ ಮತ್ತು ದಿ ಕಲ್ಚರಲ್ ಲೀಡರ್‌ಶಿಪ್‌ ಪ್ರೋಗ್ರಾಮ್‌ನ ಪಾಲುದಾರಿಕೆಯೊಂದಿಗೆ ವಿಸ್ತಿರಿಸಿತು. ನಂತರ ಸಂಗೀತ, ವಿನ್ಯಾಸ, ಫ್ಯಾಷನ್‌, ತೆರೆ ವಿಭಾಗಗಳಿಗೆ ಪ್ರಶಸ್ತಿಯನ್ನು ಆರಂಭಿಸಿತು. ಪಾರಸ್ಪರಿಕ ಚಟುವಟಿಕೆಗಳು ಮತ್ತು ಸಂವಹನಗಳು, ಪ್ರದರ್ಶನ ಕಲೆಗಳು ಮತ್ತು ದೃಶ್ಯೀಯ ಕಲೆಗಳ ವಿಭಾಗದಲ್ಲಿ ಹೊಸ ಪ್ರಶಸ್ತಿಗಳನ್ನು 2009ರಲ್ಲಿ ಆರಂಭಿಸಲಾಯಿತು. ಹೀಗೆ ಈಗ ಒಟ್ಟು ಒಂಬತ್ತು ಬ್ರಿಟನ್‌ ಪ್ರಶಸ್ತಿಗಳನ್ನು ಬ್ರಿಟನ್ನಿನ ಸೃಜನಶೀಲ ಉದ್ಯಮಗಳನ್ನು ನಡೆಸುವವರಿಗೆ ಕೊಡಲಾಗುತ್ತಿದೆ.
ಜೀರೋಕಾರ್ಬನ್‌ಸಿಟಿ ಯು ವಿಶ್ವದ ನಗರಗಳು ಎದುರಿಸುತ್ತಿರುವ ಹವಾಮಾನ ಬದಲಾವಣೆ ಮತ್ತು ಶಕ್ತಿಯ ಸವಾಲುಗಳು ಕುರಿತು ಜಾಗೃತಿ ಹುಟ್ಟುಹಾಕಲು ಬ್ರಿಟಿಶ್‌ ಕೌನ್ಸಿಲ್‌ ಆಯೋಜಿಸುವ ಜಾಗತಿಕ ಆಂದೋಲನವಾಗಿದೆ. ಕೌನ್ಸಿಲ್ ತನ್ನ ವಿಜ್ಞಾನದ ಕೆಲಸಗಳಿಗೆ ಹವಾಮಾನ ಬದಲಾವಣೆಯನ್ನು ಮುಖ್ಯ ವಿಷಯವನ್ನಾಗಿ ಆರಿಸಿಕೊಂಡಿದೆ, "ಈ ಪ್ರಮುಖ ಸಮಸ್ಯೆಯನ್ನು ನಿಭಾಯಿಸುವಲ್ಲಿ ಬ್ರಿಟನ್‌ ತೋರಿಸುತ್ತಿರುವ ನಾಯಕತ್ವ ಮತ್ತು ಜಾಗತಿಕ ಸವಾಲುಗಳನ್ನು ಎದುರಿಸುವ ಪ್ರಯತ್ನಗಳನ್ನು ಪುನಶ್ಚೇತನಗೊಳಿಸಲು ಜಿ8 ಮತ್ತು ಇಯು ಪ್ರೆಸಿಡೆನ್ಸೀಸ್‌ಗಳನ್ನು ಬಳಸುವ ಪ್ರಧಾನ ಮಂತ್ರಿಯವರ ಬದ್ಧತೆಯನ್ನು ಎತ್ತಿಹಿಡಿಯಲು" ಕೌನ್ಸಿಲ್ ಇದನ್ನು ಆಯ್ಕೆ ಮಾಡಿಕೊಂಡಿದೆ. ಈ ಕಾರ್ಯಕ್ರಮವು ಒಂದು ಪ್ರವಾಸೀ ಪ್ರದರ್ಶನ, ಒಂದು ಆನ್‌ಲೈನ್‌ ಜಾಗತಿಕ ಚರ್ಚೆ ಮತ್ತು ಉಪನ್ಯಾಸಗಳು ಹಾಗೂ ವಿಚಾರಸಂಕಿರಣಗಳ ಒಂದು ಸರಣಿಗಳನ್ನು ಒಳಗೊಂಡಿದೆ. 62 ದೇಶಗಳು ಜೀರೋಕಾರ್ಬನ್‌ಸಿಟಿ ಕಾರ್ಯಕ್ರಮದಲ್ಲಿ ಭಾಗವಹಿಸಿವೆ ಮತ್ತು 2.5 ದಶಲಕ್ಷ ಜನರನ್ನು ಆಂದೋಲನದ ಮೂಲಕ ನೇರವಾಗಿ ತಲುಪಲಾಗಿದೆ.
ಕಚೇರಿಯನ್ನು ಪುನಾ ತೆರದ ನಂತರ ಎಫ್‌ಎಸ್‌ಬಿ ಅಧಿಕಾರಿಗಳು ಬ್ರಿಟಿಶ್‌ ಕೌನ್ಸಿಲ್‌ ಸಿಬ್ಬಂದಿಗಳನ್ನು ಸೇಂಟ್‌ ಪೀಟರ್ಸ್‌ಬರ್ಗ್ ಮತ್ತು ಎಕಟೆರಿನ್‌ಬರ್ಗ್‌ ಎರಡೂ ಕಡೆ ಪರಿಶೀಲಿಸಿದರು ಮತ್ತು ಅವರು ಒಂದು ಕಾನೂನುಬಾಹಿರ ಸಂಸ್ಥೆಗಾಗಿ ಕೆಲಸ ಮಾಡುತ್ತಿದ್ದಾರೆ ಎಂದು ತಿಳಿಸಿದರು. ಇದರಿಂದಾಗಿ ಎರಡೂ ಕಚೇರಿಗಳನ್ನು ಮತ್ತೆ ಮುಚ್ಚಬೇಕಾಯಿತು, ಹೀಗಾಗಿ 2008 ಜನವರಿ 17ರಂದು ಅವು ಮುಚ್ಚಿದ್ದವು.
ತಮ್ಮ ಸಿಬ್ಬಂದಿಯೊಂದಿಗಿನ ತೊಂದರೆಗಳ ಹಿನ್ನೆಲೆಯಲ್ಲಿ ಕಚೇರಿಗಳನ್ನು ಪುನಾ ತೆರೆಯುವ ಸಂಭವ ಕಡಿಮೆ ಎಂದು ಬ್ರಿಟಿಶ್‌ ಸರ್ಕಾರ ಭಾವಿಸಿತು. ಲಂಡನ್‌ನಲ್ಲಿದ್ದ ರಷ್ಯಾದ ರಾಯಭಾರಿ ಯೂರಿ ಫೆದೊತೊವ್ ಮಾಸ್ಕೋ ನಿಲುವಿನ ಕುರಿತು ಬ್ರಿಟನ್ ಹೆಚ್ಚು ಗೌರವ ತೋರಿದರೆ ವಿವಾದಕ್ಕೆ ಪರಿಹಾರವನ್ನು ತಲುಪಬಹುದು ಎಂದು ಪತ್ರಕರ್ತರಿಗೆ ಹೇಳಿದರು: "ಪರಿಹಾರ ಸಾಧ್ಯವಿದೆ, ಆದರೆ ನಮಗೆ ಹೆಚ್ಚು ಗೌರವ ತೋರುವ ಅಗತ್ಯವಿದೆ ಮತ್ತು ಸಾರ್ವಜನಿಕ ಚರ್ಚೆಗಳನ್ನು ತಪ್ಪಿಸಬೇಕಿದೆ, ಆದರೆ ಸದ್ಯದ ಸನ್ನಿವೇಶಗಳಲ್ಲಿ ಅಸಹಾಯಕ ಸ್ಥಿತಿ ಇದೆ" ಎಂದು ಆತ ವಿವರಿಸಿದರು.
ಈ ಪ್ರಕ್ರಿಯೆಯಲ್ಲಿ, ಕ್ರಿಯಾಶೀಲ ಅಂತಾರಾಷ್ಟ್ರೀಯ ಸಂಪರ್ಕಜಾಲಗಳು ಹೊರಹೊಮ್ಮಿವೆ. ಮೊಟ್ಟಮೊದಲ ಪ್ರಮುಖ ವೈಸಿಇ ಹಳೆಸ್ಪರ್ಧಿಗಳ ಕಾರ್ಯಕ್ರಮವನ್ನು 2007ರಲ್ಲಿ ಆಯೋಜಿಸಲಾಗಿತ್ತು. ಆಗ ಪ್ರಕಾಶನ ಪ್ರಶಸ್ತಿಗೆ ಭಾಗವಹಿಸಿದ್ದ ಎಲ್ಲ ಅಂತಿಮ ಅಭ್ಯರ್ಥಿಗಳು ಲಂಡನ್‌ ಬುಕ್‌ ಫೇರ್‌ ಸಮಯದಲ್ಲಿ ಲಂಡನ್ನಿನಲ್ಲಿ ಭೇಟಿಯಾಗಿದ್ದರು. ಈ ಕಾರ್ಯಕ್ರಮದಲ್ಲಿ ಒಂದು ಅಲ್ಯುಮ್ನಿ ನೆಟ್‌ವರ್ಕ್‌ ಹುಟ್ಟುಹಾಕಲಾಯಿತು. ಇದನ್ನು ಸದಸ್ಯರು ನಡೆಸುತ್ತಿದ್ದು, ಈಗ 26 ದೇಶಗಳಲ್ಲಿ ಕಾರ್ಯನಿರ್ವಹಿಸುತ್ತಿದೆ. ನೆಟ್‌ವರ್ಕ್‌ ಲಂಡನ್‌ ಬುಕ್‌ ಫೇರ್‌ನಲ್ಲಿ ಒಂದು ಮಳಿಗೆಯನ್ನು ಹೊಂದಿದೆ. ಫ್ರಾಂಕ್‌ಫರ್ಟ್‌ ಬುಕ್‌ ಫೇರ್‌ ಮತ್ತು ವಿಶ್ವದ್ಯಂತ ಇನ್ನಿತರ ಪ್ರಕಾಶನ ಕಾರ್ಯಕ್ರಮಗಳಲ್ಲಿ ಅದು ಸಭೆಗಳು ಮತ್ತು ಉಪನ್ಯಾಸಗಳನ್ನು ಆಯೋಜಿಸುತ್ತದೆ. 2008ರಲ್ಲಿ, ವಿನ್ಯಾಸ ಪ್ರಶಸ್ತಿಯ ಅಂತಿಮ ಅಭ್ಯರ್ಥಿಗಳ ಮೊದಲ ಅಲ್ಯುಮ್ನಿ ಉಪನ್ಯಾಸವು ಲಂಡನ್ನಿನಲ್ಲಿ 100% ಡಿಸೈನ್‌ ಮತ್ತು ಲಂಡನ್‌ ಡಿಸೈನ್ ಫೆಸ್ಟಿವಲ್‌ ಜೊತೆಗೆ ನಡೆಯಿತು.
ಅಪಾಯಗಳನ್ನು ಎದುರಿಸುವುದು: ವಿಚಾರಗಳನ್ನು ಯಶಸ್ವಿಯಾಗಿ ಮುಂದೆ ತೆಗೆದುಕೊಂಡು ಹೋಗುವ ಕೌಶಲಗಳು/ಉಪಕ್ರಮಗಳೊಂದಿಗೆ ಅಪಾಯಗಳನ್ನು ಮೌಲ್ಯಾಂಕನ ಮಾಡಿ, ಸಮಚಿತ್ತದಿಂದ ಅನುಭವಿಸಿ, ಎದುರಿಸುವುದು.
ತಮ್ಮ ಸೃಜನಶೀಲ ವಲಯದ ಕುರಿತು ತೀವ್ರವಾದ ಒಲವು: ಅತ್ಯಗತ್ಯವಾಗಿ ಅಥವಾ ಮುಖ್ಯವಾಗಿ ಸೃಜನಶೀಲ ಪ್ರತಿಭೆಯುಳ್ಳವಾಗಿರಲೇಬೇಕು ಎಂದಿರದಿದ್ದರೂ, ಸೃಜನಶೀಲ ವಾಣಿಜ್ಯೋದ್ಯಮಿಗಳು ಉತ್ಪನ್ನಗಳನ್ನು ಮಾರುಕಟ್ಟೆಗೆ ತರುವ ಮಧ್ಯವರ್ತಿಗಳು, ಹೀಗಾಗಿ ಅವರು ಸೃಜನಶೀಲತೆಯನ್ನು ಗೌರವಿಸುವ, ಅರ್ಥಮಾಡಿಕೊಳ್ಳುವ ಮತ್ತು ನಿಭಾಯಿಸುವ ಸಾಮರ್ಥ್ಯವನ್ನು ಹೊಂದಿರಬೇಕು.
ಕಾರ್ಪೊರೇಟ್‌ ಕೌಶಲಗಳು: ಒಂದು ಉದ್ಯಮದ ಮುನ್ನೋಟವನ್ನು ಮತ್ತು ಕಾರ್ಯತಂತ್ರವನ್ನು ಅಭಿವ್ಯಕ್ತಿಸುವಂತಹ ಅಂತಿಮ ಉತ್ಪನ್ನದೊಂದಿಗೆ ಉದ್ಯಮ ಕುಶಾಗ್ರಮತಿ, ವ್ಯಾಪಾರ-ವಹಿವಾಟಿನ ಅರಿವು ಮತ್ತು ನಿರ್ವಹಣಾ ಸಾಮರ್ಥ್ಯ.
ಅಂತರ್‌ವೈಯಕ್ತಿಕ ಕೌಶಲಗಳು: ಒಂದು ಕಲ್ಪನೆ/ವಿಚಾರವನ್ನು ಮಾರುವ, ವ್ಯವಹರಿಸುವ ಮತ್ತು ಸಂಪರ್ಕಜಾಲ ರೂಪಿಸುವ ಒಂದು ಸಾಮರ್ಥ್ಯ.
ಇಂಗ್ಲೆಂಡ್‌ನಲ್ಲಿರುವ ಶಾಲೆಗಳಲ್ಲಿ, ಬ್ರಿಟಿಶ್‌ ಕೌನ್ಸಿಲ್‌ ಶಿಕ್ಷಣ ಇಲಾಖೆಯೊಂದಿಗೆ ಸೇರಿ ಮೂರು ದಶಲಕ್ಷ ಮಕ್ಕಳು ಇಂಟರ್‌ನ್ಯಾಶನಲ್‌ ಸ್ಕೂಲ್‌ ಪ್ರಶಸ್ತಿಯನ್ನು ಗಳಿಸಲು ಸಹಾಯ ಮಾಡುವ ನಿಟ್ಟಿನಲ್ಲಿ ಕೆಲಸ ಮಾಡುತ್ತದೆ, ಈ ಪ್ರಶಸ್ತಿಯು "ಬೇರೆ ಸಂಸ್ಕೃತಿಗಳ ಅರ್ಥೈಸಿಕೊಳ್ಳುವಿಕೆ ಮತ್ತು ಆಸ್ವಾದನೆಯನ್ನು" ಹೆಚ್ಚಿಸಲು ಸಹಾಯ ಮಾಡುತ್ತದೆ. 2,700 ಬ್ರಿಟನ್‌ ಶಾಲೆಗಳು ಈ ಪ್ರಶಸ್ತಿ ಸಾಧಿಸುವ ನಿಟ್ಟಿನಲ್ಲಿ ಕೆಲಸ ಮಾಡುತ್ತಿವೆ. ಬ್ರಿಟನ್‌ನಲ್ಲಿರುವ ಮಕ್ಕಳನ್ನು ಕರೆತಂದು ಆ ಪ್ರದೇಶದ ಮಕ್ಕಳೊಂದಿಗೆ ಒಡನಾಡುವಂತೆ ಮಾಡುವ ಸ್ಕೂಲ್‌ ಲಿಂಕ್ಸ್‌ ಯೋಜನೆಯನ್ನು ಮಧ್ಯಪ್ರಾಚ್ಯದಲ್ಲಿ ಬ್ರಿಟಿಶ್‌ ಕೌನ್ಸಿಲ್‌ ಕಾರ್ಯಗತಗೊಳಿಸಿದೆ. ಇದು ಬ್ರಿಟನ್‌ ಕುರಿತ ನಕಾರಾತ್ಮಕ ಗ್ರಹಿಕೆಗಳನ್ನು ಕಡಿಮೆಗೊಳಿಸಿ, "ಅಂತರ-ಸಾಂಸ್ಕೃತಿಕ ಸಂವಾದ"ಗಳನ್ನು ಪೋಷಿಸುತ್ತದೆ. ಇಂದಿನವರೆಗೆ,ಮಧ್ಯಪ್ರಾಚ್ಯದಲ್ಲಿರುವ 153 ಶಾಲೆಗಳು 53 ಸಹಭಾಗಿತ್ವದ ಯೋಜನೆಗಳಲ್ಲಿ ಭಾಗಿಯಾಗಿವೆ.
"ಶಾಂತಿಪಾಲನಾ ಇಂಗ್ಲಿಶ್‌‌" ಆಫ್ರಿಕಾ ಮತ್ತು ಇನ್ನಿತರ ದೇಶಗಳಲ್ಲಿ ಬ್ರಿಟಿಶ್‌ ಕೌನ್ಸಿಲ್‌ನ ಇಂಗ್ಲಿಶ್‌‌ ಭಾಷೆ ಕೆಲಸದ ಒಂದು ಪ್ರಮುಖ ಮತ್ತು ವೃದ್ಧಿಸುತ್ತಿರುವ ಅಂಶವಾಗಿದೆ. ಶಾಂತಿಪಾಲನಾ ಇಂಗ್ಲಿಶ್‌‌ ಯೋಜನೆಯು ಸೇನಾ ಸಿಬ್ಬಂದಿಗಳ ಇಂಗ್ಲಿಶ್‌‌ ಭಾಷೆ ಕೌಶಲವನ್ನು ಉತ್ತಮಪಡಿಸಲು ವಿದೇಶಾಂಗ ಮತ್ತು ಕಾಮನ್‌ವೆಲ್ತ್‌ ಕಚೇರಿ ಮತ್ತು ರಕ್ಷಣಾ ಸಚಿವಾಲಯದೊಂದಿಗೆ ಕೆಲಸ ಮಾಡುತ್ತದೆ. ಪಿಇಪಿಯು ವಿಶ್ವಾದ್ಯಂತದ 28 ದೇಶಗಳ ಸುಮಾರು 50,000 ಸೇನಾ ಮತ್ತು ಪೊಲೀಸ್‌ ಸೇವೆಯ ಸಿಬ್ಬಂದಿಗಳನ್ನು ತರಬೇತಿಗೊಳಿಸಲು ಸಹಾಯ ಮಾಡಿದೆ. ಲಿಬಿಯಾ, ಇಥಿಯೋಪಿಯಾ ಮತ್ತು ಜಾರ್ಜಿಯಾ ಕೂಡ ಈ ದೇಶಗಳಲ್ಲಿ ಸೇರಿವೆ. ಶಾಂತಿಪಾಲನಾ ಇಂಗ್ಲಿಶ್‌‌ ಯೋಜನೆಯನ್ನು ಬ್ರಿಟಿಶ್‌ ಕೌನ್ಸಿಲ್‌ ನಿರ್ವಹಣೆ ಮಾಡುತ್ತದೆ ಮತ್ತು ಇದಕ್ಕೆ ಬ್ರಿಟನ್‌ ಸರ್ಕಾರವು ಜಾಗತಿಕ ಸಂಘರ್ಷ ತಡೆ ನಿಧಿಯಿಂದ ಹಣಕಾಸು ಒದಗಿಸುತ್ತದೆ.
ಆದರೆ ತೆರಿಗೆ ಮಸೂದೆಯಡಿಯಲ್ಲಿ ನಮೂದಿಸಲಾದ ಬಾಕಿ ಇರುವ ಎಲ್ಲ ತೆರಿಗೆಯನ್ನು ಕೌನ್ಸಿಲ್ ಪಾವತಿಸಲು ವಿಫಲವಾಗಿದೆ ಎಂದು ಆರೋಪಿಸಲಾಗಿದ್ದು, ಕೇಳಲಾದ ತೆರಿಗೆ ಮೊತ್ತವು "ಪ್ರತೀಕಾರರೂಪದ್ದು ಮತ್ತು ಬಹಳಷ್ಟು ಅಸಮಂಜಸವಾಗಿದೆ” ಎಂದು ವಿವರಿಸಿದೆ. ಪೂರ್ಣ ಮೊತ್ತವು ಪಾವತಿಸದೆಯೇ ಹಾಗೆಯೇ ಉಳಿದರೆ, ಆಗ ರಷ್ಯಾದ ತೆರಿಗೆ ಅಧಿಕಾರಿಗಳು ಸಂಭಾವ್ಯ ಕ್ರಮಗಳನ್ನು ತೆಗೆದುಕೊಳ್ಳಬಹುದಾಗಿದೆ. ಮಾಸ್ಕೋದಲ್ಲಿ ಉಳಿದಿರುವ ಬ್ರಿಟಿಶ್‌ ಕೌನ್ಸಿಲ್‌ನ ಏಕೈಕ ರಷ್ಯಾದ ಕಚೇರಿಯಿಂದ ಪುಸ್ತಕಗಳು, ಪೀಠೋಪಕರಣಗಳು, ಕಂಪ್ಯೂಟರ್‌ಗಳು ಇತ್ಯಾದಿಗಳನ್ನು ಒಳಗೊಂಡಂತೆ ಆಸ್ತಿ ಮುಟ್ಟುಗೋಲು ಹಾಕಿಕೊಳ್ಳುವುದನ್ನು ಸಂಭಾವ್ಯ ಕ್ರಮವು ಒಳಗೊಂಡಿರುತ್ತದೆ. ಅಧಿಕಾರಿಯೊಬ್ಬರು ವಿವರಿಸಿದಂತೆ, ಅಂತಹ ಕ್ರಮವು "ಇನ್ನೂ ಬರಬೇಕಾದ ತೆರಿಗೆ ಮೊತ್ತ ಅಪಾರವಿದೆ ಎಂದು ತೆರಿಗೆ ಅಧಿಕಾರಿಗಳು ನಂಬಿದಲ್ಲಿ ಸಮಂಜಸ ಕಾರ್ಯವಿಧಾನವಾಗಿದೆ".
ಸೃಜನಶೀಲ ವಲಯದಲ್ಲಿ ಈಗಾಗಲೇ ಕೆಲಸ ಮಾಡಿರಬೇಕು , ಆ ವಲಯದಲ್ಲಿ ಕನಿಷ್ಠ ಮೂರು ವರ್ಷಗಳ ಅನುಭವವಿರಬೇಕು.
ವಾಣಿಜ್ಯೋದ್ಯಮಿಯಾಗಿರಬೇಕು ಮತ್ತು ತಮ್ಮ ದೇಶದಲ್ಲಿ ಆ ಸೃಜನಶೀಲ ವಲಯದ ಪ್ರಗತಿಯಲ್ಲಿ, ಒಂದು ವಾಣಿಜ್ಯಕ ಹಿನ್ನೆಲೆಯಲ್ಲಿ ಅಥವಾ ಸಾರ್ವಜನಿಕ ಹಿನ್ನೆಲೆಯಲ್ಲಿ ಅಥವಾ ಎರಡರಲ್ಲಿಯೂ ಸಾಮರ್ಥ್ಯ ತೋರಿರಬೇಕು.
ನಡತೆ, ಚಾಲಕಶಕ್ತಿ ಮತ್ತು ಸಾಮರ್ಥ್ಯಗಳ ಮೂಲಕ ಅವರ ದೇಶದಲ್ಲಿ ಆ ವಲಯದಲ್ಲಿ ಭವಿಷ್ಯದ ನಾಯಕನಾಗುವ ಶಕ್ತಿಯನ್ನು ನಿರೂಪಿಸಬೇಕು.
ಐಇಎಲ್‌ಟಿಎಸ್‌ 6ಕ್ಕೆ ಇಂಗ್ಲಿಶ್‌‌ ಭಾಷೆ ಕೌಶಲಗಳನ್ನು ಹೊಂದಿರಬೇಕು - 'ಸ್ಪರ್ಧಾತ್ಮಕ ಬಳಕೆದಾರ' ಅಥವಾ ಅದಕ್ಕಿಂತ ಮೇಲೆ.
ಯುವ ಸೃಜನಶೀಲ ವಾಣಿಜ್ಯೋದ್ಯಮಿ ಕಾರ್ಯಕ್ರಮವು ವಿಶ್ವದೆಲ್ಲೆಡೆಯ ಯುವ ಉದ್ಯಮಿಗಳಿಗೆ ಸೃಜನಶೀಲ ಉದ್ಯಮದೊಳಗೆ ಸ್ಥಾಪಿಸಿರುವ ತಮ್ಮ ಉದ್ಯಮಗಳ ಅನುಭವಗಳ ಹಂಚಿಕೊಳ್ಳಲು, ಪರಸ್ಪರ ಸಂಪರ್ಕ ಬೆಳೆಸಲು ಸಾಧ್ಯಗೊಳಿಸುತ್ತದೆ. ಸೃಜನಶೀಲ ಆರ್ಥಿಕತೆಗೆ ಸೃಜನಶೀಲ ವಾಣಿಜ್ಯೋದ್ಯಮಿಗಳ ಪ್ರಾಮುಖ್ಯತೆಯನ್ನು ಗುರುತಿಸುತ್ತಾರೆ. ಜೊತೆಗೆ ಸೃಜನಶೀಲ ಪ್ರತಿಭೆ ಮತ್ತು ಗ್ರಾಹಕರ ನಡುವೆ ಸೇತುವೆಯಾಗುವ ಮಹತ್ವವನ್ನು ಗುರುತಿಸುತ್ತಾರೆ. ವೈಸಿಇ ಕಾರ್ಯಕ್ರಮವು ಯುವ ಸೃಜನಶೀಲ ವಾಣಿಜ್ಯೋದ್ಯಮಿಗಳ ಕೌಶಲಗಳನ್ನು ಗುರುತಿಸುತ್ತದೆ, ಅವರಿಗೆ ತರಬೇತಿ ಅವಕಾಶಗಳನ್ನು ಅಭಿವೃದ್ಧಿಪಡಿಸುತ್ತದೆ ಮತ್ತು ವೃತ್ತಿ ಬೆಳವಣಿಗೆಗೆ ಸಾಧನಗಳನ್ನು ಒದಗಿಸುತ್ತದೆ. ಜೊತೆಗೆ ಸಹಭಾಗಿತ್ವ ಹಾಗೂ ಹೊಸ ಯೋಜನೆಗಳ ಅವಕಾಶವನ್ನು ಉತ್ತೇಜಿಸುತ್ತದೆ.
ಮೊನೊಕಲ್‌ ನಿಯತಕಾಲಿಕವು 2010ರ ಡಿಸೆಂಬರ್‌ನಲ್ಲಿ ಮಾಡಿದ 'ಸಾಫ್ಟ್‌ ಪವರ್‌' ಸಮೀಕ್ಷೆಯಲ್ಲಿ ಫ್ರಾನ್ಸ್‌ನ 'ಅಲಿಯಾನ್ಸ್‌ ಫ್ರಾಂಕಾಯಿಸ್‌' ಸಂಪರ್ಕಜಾಲವನ್ನು 'ಎರಡನೆಯ' ಸ್ಥಾನದಲ್ಲಿದೆ ಎನ್ನಲಾಗಿದೆ. ಅದು
ಬ್ರಿಟನ್ನಿನ 'ಸಾಫ್ಟ್‌ ಪವರ್‌' ಅನ್ನು ಫ್ರಾನ್ಸ್‌ಗೆ ಸಮನಾಗಿ ಶ್ರೇಣಿ ನೀಡುವಾಗ ಬ್ರಿಟಿಶ್‌ ಕೌನ್ಸಿಲ್‌ನ ಚಟುವಟಿಕೆಗಳ ಯಾವುದೇ ನಿರ್ದಿಷ್ಟ ಉಲ್ಲೇಖವನ್ನು ಕೈಬಿಟ್ಟಿದೆ.
'ಮೊನೊಕಲ್‌'ನ ಅದೇ ಸಂಚಿಕೆಯು ಪ್ರತ್ಯೇಕ ಲೇಖನದಲ್ಲಿ ಸ್ವೀಡನ್ನಿನ ಖಾಸಗಿ ಕಂಪನಿ ಇಎಫ್‌ ಇಂಗ್ಲಿಶ್ ಭಾಷೆಯನ್ನು ಬೋಧನೆಯನ್ನು ಉತ್ತೇಜಿಸುವಲ್ಲಿ ವಹಿಸಿದ ಪ್ರಮುಖ ಪಾತ್ರವನ್ನು ಎತ್ತಿತೋರಿಸಿದೆ. ಬ್ರಿಟನ್ನಿನ 'ಸಾಫ್ಟ್‌ ಪವರ್‌' ಮೆಟ್ರಿಕ್ಸ್‌ನ ತನ್ನ ಪಟ್ಟಿಯಲ್ಲಿ ಬಿಬಿಸಿ ವರ್ಲ್ಡ್ ಸರ್ವಿಸ್‌ನ ಮುಖ್ಯ ಪಾತ್ರವನ್ನು ಸೇರಿಸಿದೆ:
ಒಂದು ಸಂದರ್ಶನದ ನಂತರ, ಆರು ಅಂತಿಮ ಅಭ್ಯರ್ಥಿಗಳನ್ನು ಆಯ್ಕೆ ಮಾಡಲಾಗುವುದು. ಇವರು ಉದಯಿಸುತ್ತಿರುವ ಆರ್ಥಿಕ ದೇಶಗಳಲ್ಲಿ ಸ್ಥಳೀಯ ಮಾರುಕಟ್ಟೆಯ ಕುರಿತು ತಮ್ಮ ಅರ್ಥೈಸಿಕೊಳ್ಳುವಿಕೆಯನ್ನು ಬೆಳೆಸಿಕೊಳ್ಳಲು ಒಂದು ಉದ್ಯಮ ಪ್ರವಾಸದಲ್ಲಿ ಭಾಗಿಯಾಗುತ್ತಾರೆ. ಅಂತಿಮ ಅಭ್ಯರ್ಥಿಗಳು ತಮ್ಮ ವ್ಯಕ್ತಿಚಿತ್ರಣವನ್ನು ಅಭಿವೃದ್ಧಿಪಡಿಸಿಕೊಳ್ಳಲು ನೆಟ್‌ವರ್ಕ್‌ಗಳನ್ನು ರೂಪಿಸುತ್ತಾರೆ. ಅವರು ಬ್ರಿಟನ್ನಿಗೆ ಮರಳಿದ ನಂತರ, ತಮ್ಮ ಅನುಭವಗಳನ್ನು ಇನ್ನಷ್ಟು ಹಂಚಿಕೊಳ್ಳುತ್ತಾರೆ ಮತ್ತು ನಂತರ ವಿದೇಶಗಳಲ್ಲಿ ಅವರ ಅನುಭವದ ಕುರಿತು ತೀರ್ಪುಗಾರರ ಒಂದು ಕೌನ್ಸಿಲ್‌ ಇವರನ್ನು ಸಂದರ್ಶನ ಮಾಡುತ್ತದೆ. ವಿಜೇತರು ತಾವು ಭೇಟಿ ನೀಡಿದ ದೇಶಗಳ ನಿರ್ದಿಷ್ಟ ಸೃಜನಶೀಲ ವಲಯದೊಂದಿಗೆ ಸಂಬಂಧವಿರುವ ಯೋಜನೆಗಾಗಿ ವ್ಯಯಿಸಲು ಹಣಕಾಸು ಪುರಸ್ಕಾರವನ್ನೂ ಪಡೆಯುತ್ತಾರೆ.
ಐವೈಸಿಇ ಪ್ರಶಸ್ತಿಗಳ ಯಶಸ್ಸಿನ ನಂತರ ಬ್ರಿಟನ್ನಿನ ಸೃಜನಶೀಲ ಉದ್ಯಮಗಳು ಬೆಂಬಲ ನೀಡಲಾರಂಭಿಸಿದರು. ಹಿರಿಯ ಉದ್ಯಮಿ ವ್ಯಕ್ತಿಗಳು ಪ್ರಶಸ್ತಿಗಳನ್ನು ನಿರ್ಣಯಿಸಿದರು ಮತ್ತು ಮಾಸ್ಟರ್‌ ಕ್ಲಾಸ್‌ಗಳನ್ನು ನೀಡಿದರು (ಸರ್‌ ಟೆರೆನ್ಸ್‌ ಕೊನ್ರಾನ್, ಇಯಾನ್ ಲಿವಿಂಗ್‌ಸ್ಟೋನ್‌ ಒಬಿಇ, ಸರ್‌ ಪಾಲ್ ಸ್ಮಿತ್). ಬ್ರಿಟನ್ನಿನ ಯುವ ಸೃಜನಶೀಲ ವಾಣಿಜ್ಯೋದ್ಯಮಿಗಳಿಗೆ ಉದ್ಯಮದ ಸಂರಚನೆಗಳನ್ನು ಮತ್ತು ಉದಯಿಸುತ್ತಿರುವ ಮಾರುಕಟ್ಟೆಗಳನ್ನು ಅರ್ಥಮಾಡಿಕೊಳ್ಳಲು ಉದಯಿಸುತ್ತಿರುವ ಆರ್ಥಿಕಶಕ್ತಿ ದೇಶಗಳಲ್ಲಿ ಉದ್ಯಮ ಪ್ರವಾಸದಲ್ಲಿ ಭಾಗಿಯಾಗುವ ಅವಕಾಶ ಕಲ್ಪಿಸುವ ಸಹೋದರ ಬ್ರಿಟನ್‌ ಕಾರ್ಯಕ್ರಮಗಳಿಗೆ ಬೇಡಿಕೆ ವ್ಯಕ್ತವಾಯಿತು.
ಬ್ರಿಟನ್‌ ಮತ್ತು ಇನ್ನಿತರ ದೇಶಗಳಲ್ಲಿ, ವಿಜ್ಞಾನದ ಕುರಿತು ಸೃಜನಶೀಲ ಕಲ್ಪನೆಗಳಲ್ಲಿ ಜನರನ್ನು ತೊಡಗಿಸಲು ಕೆಫೇಸ್‌ ಸೈಂಟಿಫಿಕ್ಸ್‌ ಎಂಬ, ಅನೌಪಚಾರಿಕ ಕಾರ್ಯಕ್ರಮಗಳನ್ನು ಬ್ರಿಟಿಶ್‌ ಕೌನ್ಸಿಲ್‌ ನಡೆಸುತ್ತದೆ. ಈ ಕಾರ್ಯಕ್ರಮವು ಕೆಫೆಗಳು, ಬಾರ್‌ಗಳು ಮತ್ತು ಪುಸ್ತಕದ ಅಂಗಡಿಗಳಲ್ಲಿ ನಡೆಯುತ್ತವೆ. ಇವು ಬ್ರಿಟನ್‌ ವಿಜ್ಞಾನಿ ಅಥವಾ ವಿಜ್ಞಾನ ಬರಹಗಾರರಿಂದ ಕಿರು ಭಾಷಣದೊಂದಿಗೆ ಆರಂಭವಾಗುತ್ತವೆ. ಈ ಕಾರ್ಯಕ್ರಮಗಳು ಭಾರತ ಮತ್ತು ಮಲೇಷಿಯದಷ್ಟು ದೂರದ ಪ್ರೇಕ್ಷಕರನ್ನು ಡಾರ್ವಿನ್‌ರಿಂದ ಡಿಎನ್‌ಎವರೆಗೆ, ಜಾಗತಿಕ ತಾಪಮಾನ ಏರಿಕೆಯಿಂದ ಕೃತಕ ಬುದ್ಧಿಮತ್ತೆಯವರೆಗೆ ವಿವಿಧ ಸಾಮಾಜಿಕ ಮತ್ತು ನೈತಿಕ ವಿಚಾರಗಳ ಕುರಿತು ಚರ್ಚಿಸಲು ಒಂದೆಡೆ ಸೇರುವಂತೆ ಮಾಡಿದೆ.
2007ರ ಕೊನೆಯಲ್ಲಿ ರಷ್ಯಾದಲ್ಲಿ ತನ್ನೆಲ್ಲ ಇಎಸ್‌ಒಎಲ್‌ ಮತ್ತು ಇತರೆ ಇಂಗ್ಲಿಶ್‌‌ ಭಾಷೆ ಪರೀಕ್ಷೆಗಳನ್ನು ನಡೆಸುವುದನ್ನು ನಿಲ್ಲಿಸುವುದಾಗಿ, 2008ರ ಜನವರಿಯಿಂದ ಅದು ಕಾರ್ಯಗತವಾಗುವುದಾಗಿ ಬ್ರಿಟಿಶ್‌ ಕೌನ್ಸಿಲ್‌ ಪ್ರಕಟಿಸಿತು. "ಸನ್ನಿವೇಶಗಳು ನಮ್ಮ ನಿಯಂತ್ರಣ ಮೀರಿರುವುದು" ಇದಕ್ಕೆ ಕಾರಣ ಎಂದು ಅದು ಉಲ್ಲೇಖಿಸಿತು ಮತ್ತು ಅದಾಗಲೇ ಬುಕ್ ಆಗಿದ್ದ ಕೆಲವು ಪರೀಕ್ಷೆಗಳನ್ನು ರದ್ದುಪಡಿಸಲಾಯಿತು. ಇದರೊಂದಿಗೆ, ಮಾಸ್ಕೋ, ಸೇಂಟ್‌ ಪೀಟರ್ಸ್‌ಬರ್ಗ್‌ ಮತ್ತು ಎಕಟೆರಿನ್‌ಬರ್ಗ್‌ ಹೊರತುಪಡಿಸಿ, ರಷ್ಯಾದ ಎಲ್ಲ ಕಚೇರಿಗಳನ್ನು 2007ರ ಕೊನೆಯ ಒಳಗೆ ಮುಚ್ಚಲಾಗುವುದು ಎಂದು ಬ್ರಿಟಿಶ್‌ ಕೌನ್ಸಿಲ್‌ ಪ್ರಕಟಿಸಿತು. ಮುಚ್ಚುವಿಕೆ ಕುರಿತ ದೃಢೀಕರಣಗಳು ಇಲ್ಲಿ ವರದಿಯಾಗಿವೆ.
ತಾಂತ್ರಿಕ ಪದವಿ ಅಂದರೆ ಇಂಜಿನಿಯರಿಂಗ್, ವಿಜ್ಞಾನ, ವಾಸ್ತುಶಿಲ್ಪ ಅಥವಾ ಫಾರ್ಮಸಿ ಓದುತ್ತಿರುವ ಅತ್ಯಂತ ಪ್ರತಿಭಾನ್ವಿತರಾದ ಮತ್ತು ಎರಡನೇ ವರ್ಷ ಅಥವಾ ಅದಕ್ಕಿಂತ ನಂತರದ ವರ್ಷಗಳಲ್ಲಿ ಓದುತ್ತಿರುವ, ಹಣಪಡೆದು, ಕೋರ್ಸ್‌ಗಳಿಗೆ ಸಂಬಂಧಿಸಿದ ಇಂಟರ್ನ್‌ಶಿಪ್ ಮಾಡುವ ತೀವ್ರ ಆಕಾಂಕ್ಷೆಯುಳ್ಳ ವಿದ್ಯಾರ್ಥಿಗಳನ್ನು ಈ ಯೋಜನೆಯು ತೆಗೆದುಕೊಳ್ಳುತ್ತದೆ. ಪ್ಲೇಸ್‌ಮೆಂಟ್‌ಗಳು ಸಾಮಾನ್ಯವಾಗಿ ಬೇಸಿಗೆ ತಿಂಗಳುಗಳಲ್ಲಿ 8–12 ವಾರಗಳ ಅವಧಿಗೆ ಇರುತ್ತವೆ. ಆದರೆ ತಮ್ಮ ಪ್ಲೇಸ್‌ಮೆಂಟ್‌ ಅಥವಾ ಗ್ಯಾಪ್‌ ವರ್ಷದಲ್ಲಿ ವಿದೇಶಗಳಲ್ಲಿ ಕೆಲಸ ಮಾಡುವ ಆಸಕ್ತಿಯುಳ್ಳ ವ್ಯಕ್ತಿಗಳಿಗೆ ಸರಿಹೊಂದುವ ಸ್ಥಾನಗಳು ಇದ್ದಲ್ಲಿ ಒಂದು ವರ್ಷದವರೆಗೂ ಇದು ಮುಂದುವರೆಯುವ ಅವಕಾಶಗಳೂ ಇರುತ್ತವೆ.
ಪುನರ್‌ನಿರ್ಮಾಣದ ಪ್ರಯತ್ನಗಳ ನಂತರ, ವಿದೇಶಾಂಗ ಕಚೇರಿಯಿಂದ ಬರುತ್ತಿದ್ದ ಅನುದಾನ ಕಡಿಮೆಯಾಯಿತು ಮತ್ತು ಪೂರ್ವ ಯೂರೋಪ್‌, ಚೀನಾ, ಮತ್ತು ಪರ್ಷಿಯಾ ಸೇರಿದಂತೆ ಅನೇಕ ದೇಶಗಳಲ್ಲಿರುವ ಬ್ರಿಟಿಶ್‌ ಕೌನ್ಸಿಲ್‌ ಕಚೇರಿಗಳನ್ನು ರಾಜಕೀಯ ಕಾರಣಗಳಿಂದಾಗಿ ಹಿಂತೆಗೆದುಕೊಳ್ಳುವುದು ಅನಿವಾರ್ಯವಾಯಿತು. ಒಟ್ಟಾರೆಯಾಗಿ ವಿಶ್ವ-ವ್ಯಾಪಿ ಸಂಪರ್ಕಜಾಲವು ಕೆಟ್ಟುಹೋಯಿತು. ಬ್ರಿಟಿಶ್‌ ಕೌನ್ಸಿಲ್‌ ಮೂಲೋದ್ದೇಶ ಕ್ಕೆ ನಾಲ್ಕು ಸರ್ಕಾರಗಳ ವಿಶ್ಲೇಷಣಾ ಸಮಿತಿಗಳ ಸರಣಿಯಿಂದ ಆಘಾತ ಒದಗಿತು, ಅವೆಂದರೆ ಕ್ರಮವಾಗಿ ಡ್ರೊಗೆಡಾ, ಹಿಲ್, ವೊಸ್ಪರ್ ಮತ್ತು ಡಂಕನ್‌ ವರದಿಗಳು. ಬ್ರಿಟಿಶ್‌ ಕೌನ್ಸಿಲ್‌ ಉಳಿಯಿತು, ಆದರೆ ಸ್ವಲ್ಪ ಕೆಳಮಟ್ಟಕ್ಕಿಳಿಯಿತು.
ಬ್ರಿಟಿಶ್‌ ಕೌನ್ಸಿಲ್‌ಗೆ ಒಳಪಡುವ ಅಂಶಗಳು ಹೀಗಿವೆ, "ಬ್ರಿಟನ್ ಮತ್ತು ಇತರೆ ದೇಶಗಳ ನಡುವೆ ಪರಸ್ಪರ ಲಾಭಕರವಾದ ಸಾಂಸ್ಕೃತಿಕ ಮತ್ತು ಶೈಕ್ಷಣಿಕ ಸಂಬಂಧಗಳನ್ನು ನಿರ್ಮಿಸುವುದು, ಜೊತೆಗೆ ಬ್ರಿಟನ್ನಿನ ಸೃಜನಶೀಲ ವಿಚಾರಗಳ ಮತ್ತು ಸಾಧನೆಗಳ ಆಸ್ವಾದನೆ, ಮನ್ನಣೆಯನ್ನು ಹೆಚ್ಚಿಸುವುದು." ಇದರ ವಿದೇಶೀ ಸಂಪರ್ಕಜಾಲವು ಸುಮಾರು 100 ದೇಶಗಳಲ್ಲಿ ಮತ್ತು ರಾಜ್ಯಗಳಲ್ಲಿ 233 ಸ್ಥಳಗಳಿಗೆ ಹಬ್ಬಿದೆ. ಕೇಂದ್ರ ಲಂಡನ್‌ನಲ್ಲಿ ವೈಟ್‌ಹಾಲ್‌ ಬಳಿಯಿರುವ ಸ್ಪ್ರಿಂಗ್‌ ಗಾರ್ಡನ್ಸ್‌ನಲ್ಲಿ ಇದರ ಕೇಂದ್ರಕಚೇರಿ ಇದೆ. ಬೆಲ್‌ಫಾಸ್ಟ್‌‌, ಕಾರ್ಡಿಫ್‌‌, ಮ್ಯಾಂಚೆಸ್ಟರ್‌‌‌ ಮತ್ತು ಎಡಿನ್‌ಬರೊಗಳಲ್ಲಿಯೂ ಶಾಖಾ ಕಚೇರಿಗಳಿವೆ.
ಇದರ ಪರೀಕ್ಷಾ ಕೇಂದ್ರಗಳಲ್ಲಿ, ಬ್ರಿಟಿಶ್‌ ಕೌನ್ಸಿಲ್‌ ಪ್ರತಿವರ್ಷ 1.5 ದಶಲಕ್ಷ ಬ್ರಿಟನ್ನಿನ ಪರೀಕ್ಷೆಗಳನ್ನು ಸುಮಾರು ಒಂದು ದಶಲಕ್ಷ ಅಭ್ಯರ್ಥಿಗಳಿಗೆ ನಡೆಸುತ್ತದೆ. ಹೊರದೇಶಗಳಲ್ಲಿ ಲಭ್ಯವಿರುವ ವೃತ್ತಿಪರ ಅರ್ಹತೆಗಳ ಶ್ರೇಣಿಯನ್ನು ವಿಸ್ತರಿಸುವ ನಿಟ್ಟಿನಲ್ಲಿ ಇದು ಬ್ರಿಟನ್ನಿನ ಪ್ರಶಸ್ತಿ ಅಂಗಸಂಸ್ಥೆಗಳೊಂದಿಗೆ ಕೆಲಸ ಮಾಡುತ್ತಿದೆ. ಕೌನ್ಸಿಲ್‌ ಸಿಒಬಿಐಎಸ್‌, ಎನ್‌ಎಬಿಎಸ್‌ಎಸ್‌, ಮತ್ತು ಅಂತಾರಾಷ್ಟ್ರೀಯ ಶಾಲೆಗಳ ಐರೋಪ್ಯ ಕೌನ್ಸಿಲ್‌ ಇತ್ಯಾದಿ ಸಂಸ್ಥೆಗಳ ಮೂಲಕ ಅಂತಾರಾಷ್ಟ್ರೀಯವಾಗಿ ಕಾರ್ಯನಿರ್ವಹಿಸುವ ಬ್ರಿಟಿಶ್‌ ಶಾಲೆ ಮೇಲ್ವಿಚಾರಣೆಯನ್ನೂ ಮಾಡುತ್ತದೆ.
2007ರ ಡಿಸೆಂಬರ್‌ 12ರಂದು ಇನ್ನಷ್ಟು ಬೆಳವಣಿಗೆಗಳು ನಡೆದವು. ರಷ್ಯಾದ ವಿದೇಶಾಂಗ ಸಚಿವಾಲಯದಿಂದ ಮಾಸ್ಕೋ ಹೊರಗಿನ ಇನ್ನೆರಡು ಕಚೇರಿಗಳನ್ನು ಜನವರಿಯ ಆರಂಭದಲ್ಲಿ ಮುಚ್ಚುವಂತೆ ಬ್ರಿಟಿಶ್‌ ಕೌನ್ಸಿಲ್‌ಗೆ ಆದೇಶ ನೀಡಲಾಗಿದೆ ಎಂದು ವರದಿಯಾಯಿತು. ಬ್ರಿಟಿಶ್‌ ಕೌನ್ಸಿಲ್‌ ರಷ್ಯಾದೊಳಗೆ "ಕಾನೂನುಬಾಹಿರವಾಗಿ" ಕಾರ್ಯನಿರ್ವಹಣೆ ಮಾಡುತ್ತಿತ್ತು ಮತ್ತು "ಕೌನ್ಸಿಲ್‌ ಬೇರೆ ಕಾಯಿದೆಗಳ ಜೊತೆ ತೆರಿಗೆ ನಿಯಮಗಳನ್ನೂ ಉಲ್ಲಂಘಿಸಿದೆ" ಎಂಬ ತನ್ನ ಮೊದಲಿನ ಹೇಳಿಕೆಯನ್ನೇ ಸಚಿವಾಲಯವು ಮುಂದುವರೆಸಿತು. ಮಾಸ್ಕೋ ನ್ಯೂಸ್‌ ಅಂತರ್ಜಾಲತಾಣದಲ್ಲಿ ಪ್ರಕಟವಾದ ಒಂದು ಲೇಖನದಲ್ಲಿ ರಷ್ಯಾದ ನಿಲುವನ್ನು ಸಾರಾಂಶಗೊಳಿಸಲಾಗಿದೆ.
ಪ್ರತಿವರ್ಷವೂ, ಬ್ರಿಟಿಶ್‌ ಕೌನ್ಸಿಲ್‌ ಉದಯಿಸುತ್ತಿರುವ ಆರ್ಥಿಕಶಕ್ತಿ ದೇಶಗಳ ಯುವ
ವಾಣಿಜ್ಯೋದ್ಯಮಿಗಳನ್ನು ಬ್ರಿಟನ್ನಿನಲ್ಲಿರುವ ಸೃಜನಶೀಲ ಉದ್ಯಮಗಳಿಗೆ ಭೇಟಿ ನೀಡಿ ಅಧ್ಯಯನ ಮಾಡಲು ಕರೆದೊಯ್ಯುತ್ತದೆ ಮತ್ತು ಬ್ರಿಟನ್ನಿನ ಯುವ ವಾಣಿಜ್ಯೋದ್ಯಮಿಗಳನ್ನು ಉದಯಿಸುತ್ತಿರುವ ಆರ್ಥಿಕಶಕ್ತಿ ದೇಶಗಳ ಉದ್ಯಮಗಳಿಗೆ ಪ್ರವಾಸಕ್ಕೆ ಕರೆದೊಯ್ಯುತ್ತದೆ. ಇದು ವಿಶ್ವಾದ್ಯಂತ ಯುವ ಸೃಜನಶೀಲ ವಾಣಿಜ್ಯೋದ್ಯಮಿಗಳ ಒಂದು ವಿಶಾಲ ಸಂಪರ್ಕಜಾಲವನ್ನು ಹುಟ್ಟಹಾಕುತ್ತದೆ. ಸಹಭಾಗಿತ್ವ, ಆಪ್ತಸಲಹಾ ಸಂಬಂಧ ಮತ್ತು ಕಲಿಕೆಗೆ ಅನುಕೂಲ ಒದಗಿಸುವ ಸಂಬಂಧಗಳು ಮತ್ತು ಸಂಪರ್ಕಜಾಲವನ್ನು ಚುರುಕುಗೊಳಿಸುತ್ತದೆ.
2006/07ರಲ್ಲಿ ತನ್ನ ಒಟ್ಟು 551 ಮಿಲಿಯನ್ ಪೌಂಡ್ ಆದಾಯದಲ್ಲಿ, ಬ್ರಿಟಿಶ್‌ ಕೌನ್ಸಿಲ್‌ ಬ್ರಿಟಿಶ್ ಸರ್ಕಾರದಿಂದ 195 ಮಿಲಿಯನ್ ಪೌಂಡ್ ಅನುದಾನವನ್ನು ಪಡೆದಿದೆ. ಇನ್ನುಳಿದ ಹಣವನ್ನು ವ್ಯಕ್ತಿಗಳಿಗೆ ಮತ್ತು ಸಂಸ್ಥೆಗಳಿಗೆ ಇಂಗ್ಲಿಶ್ ಕಲಿಸುವುದು, ಪರೀಕ್ಷೆಗಳು ಮತ್ತು ಸಲಹೆ-ಸಮಾಲೋಚನೆಯ ಮೂಲಕ ಗಳಿಸಿದೆ. ಇದರ ಚಟುವಟಿಕೆಗಳ ಮುಖ್ಯ ಕ್ಷೇತ್ರವೆಂದರೆ 'ಕಲಿಕೆ/ಬೋಧನೆ, ಕಲೆ, ವಿಜ್ಞಾನ ಮತ್ತು ಸಮಾಜ' ಆಗಿದೆ. ವಿದೇಶಗಳಲ್ಲಿ ಬ್ರಿಟಿಶ್‌ ಕೌನ್ಸಿಲ್‌ನ ಮೌಲಿಕ ಸಾರ್ವಜನಿಕ ಮುಖ ಎಂಬಂತೆ ಇದ್ದ ಹಲವಾರು ಬ್ರಿಟಿಶ್‌ ಕೌನ್ಸಿಲ್‌ ಗ್ರಂಥಾಲಯಗಳನ್ನು ಈಗ ಮುಚ್ಚಲಾಗಿದೆ.
40 ದೇಶಗಳಲ್ಲಿರುವ ಪ್ಲೇಯಿಂಗ್‌ ಫೀಲ್ಡ್‌ಗಳಲ್ಲಿ ಯುವಜನರು ಹೊಸ ನಾಯಕತ್ವ ಮತ್ತು ತಂಡ-ನಿರ್ಮಾನದ ಕೌಶಲಗಳನ್ನು "ಡ್ರೀಮ್ಸ್‌+ಟೀಮ್ಸ್‌" ಕ್ರೀಡಾ ಉತ್ಸವಗಳ ಮೂಲಕ ಕಲಿತಿದ್ದಾರೆ ಎಂದು ಬ್ರಿಟಿಶ್‌ ಕೌನ್ಸಿಲ್‌ ಭರವಸೆ ಹೊಂದಿದೆ. ಈ ಯೋಜನೆಯು 5,500 "ಯುವ ನಾಯಕ"ರನ್ನು ತರಬೇತಿಗೊಳಿಸಿದೆ ಮತ್ತು 280,000 ಜನರನ್ನು ಅವರ ಶಾಲೆಗಳು ಮತ್ತು ಸಮುದಾಯಗಳಲ್ಲಿ ತಲುಪಿದೆ. "ಜಾಗತಿಕ ಪೌರತ್ವ"ಕ್ಕಾಗಿ ಸಿದ್ಧಗೊಳ್ಳಲು ಯುವ ಜನರಿಗೆ ಹೆಚ್ಚು ಸಹಾಯ ಮಾಡಲು ಬ್ರಿಟಿಶ್‌ ಕೌನ್ಸಿಲ್‌ ತನ್ನ ಚಟುವಟಿಕೆಗಳನ್ನು ವಿಸ್ತರಿಸುತ್ತಿದೆ.
ಈ ಯೋಜನೆಗೆ ಮಕ್ಕಳು, ಶಾಲೆಗಳು ಮತ್ತು ಕುಟುಂಬಗಳ ಇಲಾಖೆಯು ಅನುದಾನ ನೀಡುವುದಾದರೂ, ಬ್ರಿಟಿಶ್‌ ಕೌನ್ಸಿಲ್‌ ಇದನ್ನು ನಡೆಸಲು ಜವಾಬ್ದಾರವಾಗಿದೆ. ಬ್ರಿಟಿಶ್‌ ಕೌನ್ಸಿಲ್‌ ಪ್ರತಿ ವರ್ಷ 100 ಫೆಲೋ ವ್ಯಕ್ತಿಗಳಿಗೆ ತರಬೇತಿ ನೀಡುತ್ತದೆ, ಪ್ರತಿ ದೇಶದಲ್ಲಿ ಕಾರ್ಯಕ್ರಮವನ್ನು ನೀಡುತ್ತದೆ ಮತ್ತು ಅವರು ಮರಳಿದ ನಂತರ ಅವರ ಚಟುವಟಿಕೆಗಳ ಸಂಯೋಜನೆಯಲ್ಲಿ ತೊಡಗಿಸಿಕೊಳ್ಳುತ್ತದೆ. (ಹೆಚ್ಚಿನ ಮಾಹಿತಿಗೆ ದಿ ಪ್ರೈಮ್‌ ಮಿನಿಸ್ಟರ್ಸ್‌ ಗ್ಲೋಬಲ್ ಫೆಲೋಶಿಪ್ ಪ್ರಧಾನ ಲೇಖನ ನೋಡಿ.)
ಪರಿಸರ, ಆಹಾರ ಮತ್ತು ಗ್ರಾಮೀಣ ವ್ಯವಹಾರಗಳ ಇಲಾಖೆಯ 2006ರ ಒಂದು ಯಶಸ್ವೀ ಯುವ ಆಂದೋಲನದ ನಂತರ, ಬ್ರಿಟಿಶ್‌ ಕೌನ್ಸಿಲ್‌ "ಹವಾಮಾನ ಬದಲಾವಣೆ ಚಾಂಪಿಯನ್ಸ್‌" ಕಾರ್ಯಕ್ರಮವನ್ನು ಆರಂಭಿಸಿತು. ಇದರಲ್ಲಿ ಜಿ8+5ಅನ್ನು ಪ್ರತಿನಿಧಿಸುವ 13 ದೇಶಗಳಿಂದ ಯುವ ಚಾಂಪಿಯನ್ನರನ್ನು ಆಯ್ಕೆ ಮಾಡಲಾಗುವುದು. ಯೋಜನೆಯ ಗುರಿಯು ಈ ಯುವ ರಾಯಭಾರಿಗಳಿಗೆ ಹವಾಮಾನ ಬದಲಾವಣೆಯ ಪರಿಣಾಮಗಳು ಮತ್ತು ಅವರದೇ ಸಮುದಾಯಗಳಲ್ಲಿ ಇದಕ್ಕೆ ನಿವಾರಣೋಪಾಯಗಳ ಕುರಿತು ಜಾಗೃತಿಯನ್ನು ಹರಡಲು ಆಸ್ಪದ ಕಲ್ಪಿಸುವುದಾಗಿದೆ.
ಮೊದಲ ಪ್ರಶಸ್ತಿಯನ್ನು ಪ್ರಕಾಶನ ವಿಭಾಗದಲ್ಲಿ 2004ರಲ್ಲಿ ಆರಂಭಿಸಲಾಯಿತು. ನಂತರದಲ್ಲಿ ವಿನ್ಯಾಸ , ಸಂಗೀತ , ತೆರೆ ಮತ್ತು ಫ್ಯಾಷನ್ ಪ್ರಶಸ್ತಿಗಳನ್ನು ಸ್ಥಾಪಿಸಲಾಯಿತು. ನಂತರ 2008/09ರಲ್ಲಿ ಹೊಸ ಪ್ರಶಸ್ತಿಗಳನ್ನು, ಪಾರಸ್ಪರಿಕ ಚಟುವಟಿಕೆಗಳು ಮತ್ತು ಸಂವಹನಗಳು, ಪ್ರದರ್ಶನ ಕಲೆಗಳು ಮತ್ತು ದೃಶ್ಯೀಯ ಕಲೆಗಳ ವಿಭಾಗದಲ್ಲಿ ಆರಂಭಿಸಲಾಯಿತು. ಹೀಗೆ ಈಗ ಒಟ್ಟು ಒಂಬತ್ತು ಪ್ರಶಸ್ತಿಗಳನ್ನು ಸೃಜನಶೀಲ ಉದ್ಯಮಗಳಿಗೆ ಕೊಡಲಾಗುತ್ತಿದೆ.
ಆಫ್ಟರ್‌ ದಿ ಕ್ರಂಚ್‌ ಪ್ರಕಟಣೆಯ ಗುರುತಿಗಾಗಿ ) ಲಂಡನ್ನಿನಲ್ಲಿ ಒಂದು ಸಭೆ ಸೇರಿ, ಬ್ರಿಟನ್‌ ವೈಸಿಇ ಕ್ಲಬ್‌ ಅನ್ನು 2009ರ ಏಪ್ರಿಲ್‌ನಲ್ಲಿ ರಚಿಸಲಾಯಿತು. ಈ ಪ್ರಕಟಣೆಯು 2007–2010ರ ಹಣಕಾಸು ಬಿಕ್ಕಟ್ಟಿನಲ್ಲಿ ಸೃಜನಶೀಲ ವಲಯಗಳ ಮಹತ್ವದ ಕುರಿತ ಅಧ್ಯಯನವಾಗಿದೆ. ಈ ಸಭೆಯು ಇಂಜೀನಿಯಸ್ ಮೀಡಿಯಾದ ಸ್ಥಾಪಕ ಮತ್ತು ಸಿಇಒ ಆಗಿರುವ ಪ್ಯಾಟ್ರಿಕ್ ಮೆಕೆನ್ನ ಅವರ ಭಾಷಣದೊಂದಿಗೆ ಕೊನೆಗೊಂಡಿತು.